Καταρρεύσεις και ρηγματώσεις σε 11 ιστορικούς ναούς σε Λάρισα, Τύρναβο, Ελασσόνα, Αμυγδαλέα και Μαγούλα, ενώ ο ΙΝ Αγίου Νικολάου στο Κουτσόχερο κατέπεσε πλήρως!!! | ΑΡΧΕΙΟΝ ΠΟΛΙΤΙΣΜΟΥ\nΑΡΧΙΚΗ ΣΕΛΙΔΑ / ΒΛΑΧΟΙ / ΓΕΩΛΟΓΙΑ / ΘΕΣΣΑΛΙΑ-ν.ΛΑΡΙΣΑΣ / Καταρρεύσεις και ρηγματώσεις σε 11 ιστορικούς ναούς σε Λάρισα, Τύρναβο, Ελασσόνα, Αμυγδαλέα και Μαγούλα, ενώ ο ΙΝ Αγίου Νικολάου στο Κουτσόχερο κατέπεσε πλήρως!!!\nΚαταρρεύσεις και ρηγματώσεις σε 11 ιστορικούς ναούς σε Λάρισα, Τύρναβο, Ελασσόνα, Αμυγδαλέα και Μαγούλα, ενώ ο ΙΝ Αγίου Νικολάου στο Κουτσόχερο κατέπεσε πλήρως!!!\nΒΛΑΧΟΙ , ΓΕΩΛΟΓΙΑ , ΘΕΣΣΑΛΙΑ-ν.ΛΑΡΙΣΑΣ Edit\nΚαταρρεύσεις και ρηγματώσεις\nσε 11 ιστορικούς ναούς\nσε Τύρναβο, Ελασσόνα, Αμυγδαλέα\nενώ ο ΙΝ Αγίου Νικολάου στο Κουτσόχερο\n- Το κτήριο του μνημείου Γενί Τζαμί, στη Λάρισα, παρουσιάζει διάχυτες μικρορηγματώσεις και στις τέσσερις πλευρές της τοιχοποιίας του, τόσο εσωτερικά όσο και εξωτερικά. Σημειώθηκαν πτώσεις κεράμων και επιχρισμάτων, ενώ στο μιναρέ παρατηρείται ρηγμάτωση περιμετρικά, στο ύψος της στέψης της τοιχοποιίας. Για λόγους ασφαλείας έχει αποκλειστεί η χρήση του πεζοδρόμιου, έμπροσθεν του μνημείου.\nΟ ΙΝ Αγ. Νικολάου, δίπλα στον Πηνειό (αριστερά)\nκαι ο κοιμητηριακός ΙΝ Αγ. Αθανασίου Αμυγδαλέας,\nμετά τον σεισμό του 2021...\n- Μεγάλες είναι οι ζημιές σε δύο ναούς του Τυρνάβου, στον Ναό Αγίου Νικολάου στο Κουτσόχερο, ο οποίος κατέπεσε πλήρως και στο ναό Αγίου Νικολάου Τουραχάν, όπου σημειώθηκε κατάρρευση του άνω τμήματος του κωδωνοστασίου του.\nΚαι ο ΙΝ Αγ. Νικολάου στο Κουτσόχερο, θύμα του σεισμού του 2021.\n- Στην περιοχή της Αμυγδαλέας του Δήμου Λαρισαίων ο ναός του Αγίου Νικολάου, δίπλα στον Πηνειό, τρίκλιτη βασιλική των αρχών του 19ου αι., παρουσίασε ρωγμές στην κόγχη και στις γωνίες του κτηρίου. Στο εσωτερικό παρατηρήθηκαν δύο σημεία, με σημαντικές καταρρεύσεις τοιχογραφιών, στο κέντρο του βόρειου τοίχου και στη μέση του δυτικού τοίχου του νάρθηκα. Στην ίδια περιοχή και στον κοιμητηριακό ναό Αγίου Αθανασίου, του 16ου - 17ου αιώνα, εμφανίσθηκε σημαντική ρωγμή στο βόρειο μέρος του ιερού, που σημαίνει ότι το βορειοανατολικό τμήμα του κτιρίου έχει αποκολληθεί.\n- Στον Δήμο Ελασσόνας ο κεντρικός ναός του Αγίου Νικολάου, ιστορικό διατηρητέο μνημείο, με παλαιό τέμπλο και αγιογραφίες του 1743, παρουσίασε προβλήματα στο υπερυψωμένο τμήμα του κτιρίου του, που είναι σύγχρονη κατασκευή. Εμφανίζει σοβαρές ρωγμές και κινδυνεύει με κατάρρευση.\n- Ο κοιμητηριακός ναός του Αγίου Αθανασίου έχει υποστεί σοβαρές ζημιές στο κέντρο του βόρειου και του νότιου τοίχου.\n- Τέλος, στον διατηρητέο ναό του Αγίου Γεωργίου (19ος αι.), στη Μαγούλα εμφανίστηκαν μεγάλες φθορές και σκισίματα.\nΠΗΓΗ: ΥΠΠΟΑ, ΑΡΧΕΙΟΝ ΠΟΛΙΤΙΣΜΟΥ, 8.3.2021.\nΚαταρρευση, ρηγμα, Τυρναβος, Ελασσονα, Αμυγδαλεα, Μαγουλα, ναος Αγιου Νικολαου Κουτσοχερου, νομος Λαρισας, Σδρολια, σεισμος, Ελασσωνα, Λαρισα, Τιρναβος, Γενι Τζαμι Λαρισας, τοιχοποιια, ναος Αγιου Νικολαου Κουτσοχερου, ναος Αγιου Νικολαου Τουραχαν, κωδωνοστασιο, ναος Αγιου Αντωνιου Τυρναβου, 1600, ναος Αγιου Νικολαου Βλαχων, βλαχοι, 17ος μΧ αιωνας, τοιχοδομια, ξυλινο σεναζ, ναος Αγιας Παρασκευης Τυρναβου, 19ος μΧ αιωνας, κειμηλια, μονη Προφητη Ηλια Τυρναβου, αποκολληση, τρουλος, ναος Παναγιας Φανερωμενης Τυρναβου, κωδωνοστασι, Παναγια Φανερωμενη, Αμυγδαλεα Λαρισας, ναος Αγιου Νικολαου Αμυγδαλεας, Πηνειος, τρικλιτη βασιλικη, τοιχογραφια, ναρθηκας, κοιμητηριακος ναος Αγιου Αθανασιου Αμυγδαλεας, 16ος μΧ αιωνας, ιερο, Δημος Ελασσονας, ναος Αγιου Νικολαου Ελασσονας, ιστορικο διατηρητεο μνημειο, τεμπλο, αγιογραφιες, 1743, κοιμητηριακος ναος Αγιου Αθανασιου Ελασσονας, διατηρητεος ναος Αγιου Γεωργιου Μαγουλας


Τρίτη Ηλικία Κριτήριο Αξιολόγησης Α Λυκείου | filologika.grFilologika.gr\nΤρίτη Ηλικία Κριτήριο Αξιολόγησης Α Λυκείου\nΤα γερατειά είναι μέστωμα της ζωής· αποθησαυρισμένη πείρα· καταλάγιασμα και ειρήνευση της ψυχής. Όχι λοιπόν μόνο αδυναμία, αλλά και δύναμη –όταν τα κοιτάξει κανείς από ορισμένη άποψη. Δύναμη που δεν την έχουν άλλες φάσεις της ζωής. […] Η κύρια διασκέδασή του είναι να θυμάται τα περασμένα. Θα φανεί τούτο παράδοξο, γιατί πιστεύομε ότι η μνήμη που είναι η σπουδαιότερη λειτουργία του ψυχικού βίου (αφού αυτή θεμελιώνει την ταυτότητα του προσωπικού μας εγώ), στα γεράματα αδυνατίζει.\nΤο δεύτερο στοιχείο που υπογραμμίσαμε είναι το θησαύρισμα της πείρας. Όλοι οι λαοί του κόσμου, τους γέροντες τούς ετίμησαν και σ’ αυτούς εμπιστεύθηκαν τη διακυβέρνησή τους. Η «γερουσία» (“Senatus”) αποτελεί το κύριο νομοθετικό και συμβουλευτικό όργανο της πολιτείας. Δεν είναι επίσης τυχαίο ότι οι «πρέσβεις» έχουν δανειστεί τον τίτλο τους από τους «πρεσβύτες». […]\nΓια τούτο στις δύσκολες περιστάσεις και τα άτομα και οι οικογένειες και οι κοινότητες στους πρεσβύτες καταφεύγουν για συμβουλή και καθοδήγηση. Στην πολύ προχωρημένη ηλικία, ο άνθρωπος δεν έχει μόνο αποκτήσει πλούσια πείρα· είναι και σε θέση να την εκτιμήσει. Πολλά πράγματα ξέρομε από τα νιάτα μας, τότε όμως μπορούμε να τα λογαριάσουμε σωστά, να τους δώσουμε το συντελεστή που τους ταιριάζει. […]\nΕίναι όμως μόνον η πείρα που κάνει σοφότερο τον γέροντα; Νομίζω ότι μαζί με την πείρα πρέπει να συνυπολογίσομε εδώ και την αποδέσμευσή του από τις βιοτικές μέριμνες, τους επαγγελματικούς ανταγωνισμούς, τις ακοίμητες φιλοδοξίες που ταλαιπωρούν τις άλλες ηλικίες. Αυτή η αποδέσμευση λειτουργεί λυτρωτικά και δίνει στον άνθρωπο μιαν εσωτερική ευστάθεια που δεν την έχει σε άλλα χρόνια της ζωής του. Είναι ήρεμος, ατάραχος, ακλόνητος. […] Είναι μεγάλο προνόμιο να μπορείς να μη μπλέκεσαι στα γεγονότα με προσωπικό ενδιαφέρον, αλλά να στέκεσαι παράμερα και να τα θεάσαι. Αυτό άλλωστε είναι το φιλοσοφείν: να θεωρεί κανείς πρόσωπα και πράγματα «από μακριά», γιατί τότε βλέπει καθαρά και μπορεί να «εννοήσει» τι πραγματικώς συμβαίνει. […]\nΛέγεται συνήθως ότι τα νιάτα είναι επαναστατικά, αγαπούν τις μεγάλες καινοτομίες, απαιτούν ριζικές λύσεις, δεν δέχονται συμβιβασμούς· και αυτό πραγματικά είναι η χάρη και η δόξα τους. Λέγεται ακόμη ότι τα γεράματα είναι κατά κανόνα συντηρητικά, ηλικία των συμβιβασμών. […] Μπορούμε μάλιστα με αυτά τα μέτρα να προσδιορίζομε τα γεράματα της μικρής ηλικίας και τα νιάτα της μεγάλης ηλικίας. Γιατί υπάρχουν και νέοι συντηρητικοί, συμβιβαστικοί, υποχωρητικοί, που δεν αγαπούν ό,τι πρόκειται να τους βγάλει έξω από τα καθιερωμένα. Όπως, αντίθετα, υπάρχουν και γέροντες ριζοσπαστικοί, που νεάζουν στις σκέψεις και στα αισθήματα, που ενθουσιάζονται για τις επαναστατικές καινοτομίες κ.τ.λ. Τα δύο λοιπόν στρατόπεδα υπάρχουν και μακάρι να διαχωρίζονται ανάλογα με την ηλικία των σταυροφόρων τους. Γιατί χρειάζονται και τα δύο· είναι απαραίτητα για την υγεία του κοινωνικού σώματος. Αλίμονο στις κοινωνίες που αποτελούνται μόνο από «νέους» (στα νεύρα και στις ιδέες) ανθρώπους που διαρκώς καλπάζουν ορμητικά προς τα εμπρός. Και αλίμονο πάλι στις κοινωνίες που είναι καμωμένες μόνο από «γέροντες» (στα μυαλά και στα χέρια) που τρέμουν κάθε μεταβολή και την καταριώνται. Την ιστορία (των ιδεών, του πολιτισμού) τη γράφουν και οι δύο παρατάξεις: και οι προοδευτικοί και οι συντηρητικοί, οι «νέοι» αλλά και οι «γέροι». Οι «νέοι» οδεύουν με ορμή προς καινούργιες κατακτήσεις· οι «γέροι» συντηρούν τα κατακτημένα, για να μείνουν, να αποτελέσουν την «παράδοση». Η συνεχής αλλαγή, η ακατάπαυστη ροή γίνεται στο τέλος καταλυτική· σαν τον Κρόνο ο επαναστάτης τρώει τα ίδια τα παιδιά του· όταν ο καινοτόμος σπεύδει να μεταβάλει τις ίδιες τις καινοτομίες του, δεν θα αφήσει τίποτα να ριζώσει. Έτσι, δεν είναι δυνατό να δημιουργηθεί ιστορική ζωή. Χρειάζεται και ο συντηρητής· αυτός που θα αποθηκέψει, θα ξεκαθαρίσει και θα βάλει σε τάξη τα αποκτημένα. Μόνο λοιπόν από τη διαλεκτική των δύο λειτουργιών μπορεί να γεννηθεί γόνιμη ιστορική ζωή· ανανέωση των παλαιωμένων θησαυρών από το ένα μέρος, και από το άλλο καταξίωση των νέων που έρχονται να μπουν στη θέση εκείνων. Να ανανεώνεις είναι ανάγκη, απόλυτη ανάγκη· αυτό είναι το ωραίο έργο της νεότητας. Αλλά εξίσου μεγάλη ανάγκη είναι όσα με την ανανέωση έχεις κερδίσει, να τα σταθεροποιείς, να τα τακτοποιείς και να τα παραδίνεις στις επόμενες γενιές· της προχωρημένης ηλικίας, αυτό είναι το μέγα χρέος.\nΕ. Π. Παπανούτσος, Πρακτική φιλοσοφία (Αθήνα: Νόηση, 2008), σ. 171-176\nΑ. Να αποδώσετε περιληπτικά το παραπάνω κείμενο (100-120 λέξεις).\nΒ1. Να βρείτε από ένα συνώνυμο στις λέξεις που ακολουθούν: αποδέσμευση, μέριμνες, καινοτομίες, ριζικές, ακατάπαυστη.\nΒ2. Να γράψετε από ένα αντώνυμο για τις παρακάτω λέξεις: πείρα, συντηρητικοί, συμβιβαστικοί, υποχωρητικοί, σταθεροποιείς.\nΒ3. Να σχηματίσετε προτάσεις με τις λέξεις: μέστωμα, καταλυτικός, ριζοσπαστικός.\nΒ4. Να διακρίνετε τα δομικά μέρη της τέταρτης παραγράφου («Είναι όμως μόνον η πείρα… τι πραγματικώς συμβαίνει»).\nΒ5. Ο Ε. Παπανούτσος αναφέρει ότι «την ιστορία (των ιδεών, του πολιτισμού) τη γράφουν και […] οι νέοι και οι γέροι». Δεδομένου, όμως, του χάσματος των γενεών, ποια στάση πρέπει να υιοθετήσουν και οι δυο γενιές, για να επιτευχθεί αυτό; Δώστε την απάντησή σας σε μια παράγραφο 80-100 λέξεων.\nΓ. Ποια προβλήματα αντιμετωπίζουν οι άνθρωποι προχωρημένης ηλικίας και πώς μπορεί η πολιτεία να βελτιώσει τις συνθήκες της ζωής τους; Γράψτε ένα κείμενο δοκιμιακού λόγου με 400-500 λέξεις.


Αχαΐα: Απεργούν οι υπάλληλοι των Δήμων - Pelop.gr\nΣάββατο 26 Μαΐου 03:50 17°-29° Πάτρα\nΑχαΐα: Απεργούν οι υπάλληλοι των Δήμων\nΤο κλαδικό Συνδικάτο των Ο.Τ.Α Νομού Αχαΐας συνεδρίασε το Δ.Σ. και αποφάσισε την κήρυξη 24ΩΡΗΣ ΑΠΕΡΓΙΑΣ για τους συμβασιούχους εργαζόμενους προκειμένου να μεταβούν και να συμμετάσχουν στη συγκέντρωση που θα γίνει στις 11 Οκτωβρίου στο Υπουργείο Διοικητικής Μεταρρύθμισης στην Αθήνα.\nΗ αναχώρηση θα γίνει στις 08:00 το πρωί από την εκκλησία του Αγ. Ανδρέα".


ai-vreS: Για τον Χρήστο και την Στέλλα. Δυστυχώς για τον δήμαρχο χάθηκε μια χρυσή ευκαιρία. Δεν την αξιοποίησε και ο τόπος μας βγαίνει βαθιά λαβωμένος.\nΔιάβασα σήμερα στο διαδίκτυο την ανάρτηση του δημάρχου για τον Χρήστο και την Στέλλα.\nΠέρα από τα γνωστά και τετριμμένα, που κάθε φορά ακούμε και διαβάζουμε από τον δήμαρχο, επί της ουσίας δεν είπε τίποτα.\nΠιστεύει κανείς στ’ αλήθεια ότι ο δήμαρχος δεν είχε γνώση για όλα αυτά που συνέβαιναν. Όχι βέβαια.\nΟ δήμαρχος είχε πλήρη γνώση και αν δεν είχε όφειλε να έχει, για όλα όσα είχαν συμβεί, για τις προσβλητικές κουβέντες που λέχθηκαν, για τις απαξιωτικές συμπεριφορές μελών του διοικητικού συμβουλίου προς τον Χρήστο και την Στέλλα, γιατί η υπόθεση δεν ήταν υπόθεση μιας μέρας, ήταν υπόθεση μηνών.\nΆλλωστε ο κ. Χρήστος Γυλτίδης είχε επισκεφθεί τρεις φορές τον δήμαρχο για τα θέματα που τον απασχολούσαν και λύση δεν βρισκόταν. Για το κλειδί δε, τον άνθρωπο τον έστελναν από τον Άννα στον Καϊάφα.\nΤο γεγονός ότι ο δήμαρχος επέστρεψε το κλειδί, στην ουσία δεν λέει τίποτα.\nΟι πληγές παραμένουν, οι παρεξηγήσεις δεν λύθηκαν και από τα δημοσιεύματα μαθαίνουμε ότι η Στέλλα, η πρέσβειρα του τόπου μας, οδεύει για άλλο σύλλογο.\nΟ τόπος μας βγαίνει βαθιά λαβωμένος από την ιστορία αυτή.\nΟ δήμαρχος είχε μια χρυσή ευκαιρία στο θέμα αυτό, που την είχαμε προτείνει με δημόσια παρέμβασή μας.\nΝα υπερβεί την κατάσταση, να δείξει γενναιότητα ψυχής και να ζητήσει μια ειλικρινή συγνώμη από τον Χρήστο, την Στέλλα και τους πολίτες, ενώ ταυτόχρονα να αποδοκιμάσει δημόσια τέτοιου είδους συμπεριφορές των άμεσων συνεργατών του και να ζητήσει την παραίτηση όσων με λόγια ή πράξεις πρόσβαλαν τον Χρήστο και την Στέλλα.\nΈτσι θα έδειχνε ότι είναι δήμαρχος όλων των πολιτών.\nΔεν το έκανε και στα μάτια των πολιτών θα παραμένει ένας ανήμπορος και άβουλος δήμαρχος.\nPosted by ai-vreS at 9/23/2021 02:03:00 μ.μ.\nΑνώνυμος 23/9/21 15:20\nΜα φυσικά. Όλοι οι άλλοι φταίνε εκτός από τον Ελευθερίου και τον αδερφό του. Τι όχι; Τι νομίζετε εσείς; Εμείς οι άριστοι δεν φταίμε ποτέ!\nΛίγη ντροπή δεν έχουν, ούτε καν το σθένος να ζητήσουν συγνώμη και να σκύψουν το κεφάλι.\nΣτέλλα τους διέλυσες βγάζοντας τους τις πράξεις τους στη δημοσιότητα και προσπαθούν να σου πετάξουν λάσπη. Μην μασάς κορίτσι μου.\nΑνώνυμος 23/9/21 15:27\nΘα μας τρελάνει ο Ελευθερίου με τις ανακοινώσεις του πρέπει να ξαναμάθουμε ελληνικά "ο υπερβάλλων ζήλος της Διοίκησης του Τιτάν για το κλειδί καθώς και η βιαστική ανακοίνωση της Στέλλας στο fb δημιούργησαν προβλήματα αρνητικής διαφήμισης". Βιάστηκες πολύ Στέλλα έπρεπε να περιμένεις άλλους 2 μήνες για να μην δυσφημίζονται τα Σέρβια σε όλη την Ελλάδα χαχαχαχαχα\nΑνώνυμος 23/9/21 15:44\nΜην τα ρίχνεις στη Στέλλα ρε Ελευθερίου. Αν δεν σε έκραζε δεν θα έκανες τίποτα.\nΑνώνυμος 23/9/21 15:45\nΕπομένως καταλήξαμε σε αυτή την καθημερινή φράση….για όλα φταίνε οι άλλοι ,αλλά εμείς το τακτοποιήσαμε. Το γήπεδο είναι του Δήμου… ΔΕΝ είναι του Τιτάνα…\nΣτέλλα – Ελευθερίου 1.0 Αναμενόμενη η απάντηση του Ελευθερίου, μιας και δεν μπορούσε να κάνει τίποτα άλλο πλέον.\nΑλλά πως χαρακτηρίζεις ως βιαστική μια ανακοίνωση, όταν το κορίτσι έκανε υπομονή 1,5 μήνα; Μην προσπαθείς να δικαιολογήσεις τα αδικαιολόγητα. Μια συγνώμη δεν διάβασα πάντως.\nΑνώνυμος 23/9/21 16:11\nΑνώνυμος 23/9/21 16:46\nχαχαχαχα. Για όλα φταίει η Στέλλα.... Άντε ρε άιντε, φούρκα που θέλετε. Ζητήστε συγνώμη και σταματήστε να φορτώνετε την ευθύνη στη Στέλλα που το έβγαλε στη δημοσιότητα και σας "ξεβράκωσε".\nΜα και εσύ ρε στέλλα, κάνε υπομονή 2 χρόνια. Θα φύγει μέχρι τότε το παρεάκι και θα λυθεί το πρόβλημα του τότε.\nΑνώνυμος 23/9/21 17:02\nΠΩΣ ΜΠΟΡΕΙΣ ΩΣ ΔΗΜΑΡΧΟΣ ΝΑ ΠΡΟΣΠΑΘΗΣΕΙΣ ΝΑ ΜΗΔΕΝΙΣΕΙΣ ΜΙΑ ΠΡΩΤΑΘΛΗΤΡΙΑ ΣΑΝ ΤΗΝ ΣΤΕΛΛΑ ΕΠΕΙΔΗ ΕΒΓΑΛΕ ΤΑ ΑΠΛΥΤΑ ΤΟΥ ΣΤΗ ΦΟΡΑ; ΑΠΛΟ, ΤΗΣ ΦΟΡΤΩΝΕΙΣ ΤΟ ΠΡΟΒΛΗΜΑ ΚΑΙ ΤΗΝ ΚΑΤΗΓΟΡΕΙΣ ΠΩΣ ΑΥΤΗ ΔΥΣΦΙΜΕΙ ΤΟΝ ΤΟΠΟ.\nΕΛΕΥΘΕΡΙΟΥ ΝΤΡΟΠΗ ΚΑΙ ΜΟΝΟ ΝΤΡΟΠΗ! Η ΣΤΕΛΛΑ ΤΙΜΑ ΚΑΙ ΚΑΝΕΙ ΓΝΩΣΤΑ ΤΑ ΣΕΡΒΙΑ ΠΑΝΕΛΛΗΝΙΩΣ ΚΑΙ ΔΙΕΘΝΩΣ ΚΑΙ ΕΣΥ ΤΗΝ ΛΙΔΩΡΕΙΣ ΜΕ ΤΕΤΟΙΟ ΤΡΟΠΟ; ΖΗΤΑ ΤΗΣ ΣΥΓΝΩΜΗ ΑΜΕΣΑ ΓΙΑ ΤΟ ΑΤΟΠΗΜΑ ΣΟΥ!\nΑνώνυμος 24/9/21 00:31\nΟ άνθρωπος θεωρεί πως αυτός είναι τα Σέρβια....\nΑνώνυμος 24/9/21 19:30\nΓια αυτό και στις επόμενες εκλογές θα πάρει ότι του αξίζει\nΑνώνυμος 23/9/21 23:17\nΟ αλάθητος Ελευθερίου δεν δείχνει να έχει καταλάβει το μέγεθος της ζημιάς που έχει υποστεί από την υπόθεση και εξακολουθεί με την ίδια έπαρση να θεωρεί πως έχει σε όλα δίκιο και οι άλλοι όχι.\nΚίτσο, αντί να ζητάς συγνώμη από τη Στέλλα την κατηγορείς και από πάνω; Αυτό λέγεται θράσος! Ίχνος ντροπής και αξιοπρέπειας δεν υπάρχει πάνω σου;\nΠραγματικά μετανιώνω την στιγμή που όχι απλά σε ψηφίσαμε ως οικογένεια (14 ψήφοι παρακαλώ), αλλά σε στηρίξαμε και όσο γινόταν. Στις επόμενες εκλογές δεν θα κάνουμε το ίδιο λάθος.\nΑνώνυμος 24/9/21 01:34\nΧρηστάρα σε έναν χρόνο από σήμερα θα παρακαλάς και πάλι άτομα για να μπουν στο ψηφοδέλτιο σου για να κάνεις συνδυασμό και μάντεψε ποιο θα είναι το αποτέλεσμα μετά από το πως χειρίστηκες το συγκεκριμένο θέμα. Σου δίνω 10-15 δευτερόλεπτα να σκεφτείς τι απάντηση πιστεύεις πως θα λαμβάνεις. Τον πήρες τον χρόνο σου; Μπράβο, αυτή είναι η απάντηση που θα λαμβάνεις λοιπόν: Όχι!\nΣτέλλα και Χρήστο δεν αξίζει να ασχολείστε άλλος με τέτοιου επιπέδου άτομα. Έδειξαν για ακόμη μια φορά το ποιόν τους. Όλοι βγάλαμε τα συμπεράσματα μας πλέον για το τι συνέβη και για το ποιος ευθύνεται.\nΑνώνυμος 24/9/21 10:50\nΌλοι οι Δημότες ΜΑΥΡΟ στον Ελευθερίου στις επόμενες Δημοτικές εκλογές.Έτσι όπως μαύρισαν την καρδιά της Βαλκανιονίκης μας Στέλλας Τζικανούλας και του προπονητή μας Χρήστου Γυλτίδη.\nΑνώνυμος 25/9/21 13:51\nΜια φιλική συμβουλή στον αγαπητό φίλο και αντιδήμαρχο Ποντίκη,μην απλώνεις τον τραχανά σε μέρος που δεν μπορείς να τον μαζέψεις και θα στον φάνε τα πουλιά. Σε λίγο καιρό που θα κατεύεις απο την καρέκλα τις εξουσίας και θα μείνεις με λιγοστούς και μετρημένους τότε θα καταλάβεις τα λάθη και την υπεροψία που σε διέκρινε όλο αυτό τον καιρό. ''' Ένας φίλος.'''\nΑνώνυμος 25/9/21 14:45\nΒλέπει το τυρί (προβολή) δεν βλέπει την φάκα (τον ρίχνει βορά ο Κιτσαρας για να μένει αυτός στο απυρόβλητο). Ο Κυριακίδης έτρεχε πλήρωνε και στήριξε και τον Κιτσαρα σαν υποψήφιος και; Τελευταίος. Αυτά που να τα δει ο μτακριστο\nΑνώνυμος 25/9/21 14:24\nΠόση κατάντια πλέον;Ο Ποντίκης κάνει επίθεση στον Πεκόπουλο.Παναγιά μου βόηθα.Δημήτρη άστο,δεν θα βγείς νικητής ποτέ.Στο θέμα της Στέλλας και του Χρήστου,ο Ποντίκης μούγκα.Οι Δημότες ας βγάλουν τα συμπεράσματά τους.\nΑνώνυμος 25/9/21 19:12\nΟ ένας Χρήστος απαξίωσε χιλιάδες επιστήμονες ειδικους λέγοντας ότι είναι μπαρουφες η κλιματική αλλαγή. Είχε πει και την γνώμη του για την γέφυρα χωρίς να έχει γνώση και μελέτες γιατί είναι φυσικό με ένα πτυχίο και φροντιστήριο! Δεν θα βγει να απαξιωσει ο ντακριστο έναν καταξιωμένο μηχανικο; Εάν δηλαδή τα έγραψε αυτός ο ίδιος που αμφιβάλλω. Εδώ έχουν απαξιώσει την αντιπολίτευση που οι πιο πολλοί έχουν χρόνια εμπειρίας απαξιωσαν τον ζΖακη και τον Κακαφικα αντιδήμαρχοι πάνω στους τομείς τους εμπειρους υπαλλήλους και από την αρχή έλεγαν για τα ανύπαρκτα τσακαλακια τους...η στρατηγική χύνω δηλητήριο και διχόνοια στον μικρό τόπο μας συνεχίζεται . Σε δύο χρόνια το πολύ θα σταματήσει κουράγιο συμπολιτες\nΑνώνυμος 26/9/21 10:34\nΚαι γιατί φίλε, ο μηχανικός είναι στο απυρόβλητο;\nΑνώνυμος 26/9/21 13:21\nΚανείς δεν είναι στο απυρόβλητο. Ο ντακριστο πώς κρίνει όμως, με το γνώσεις; Έγραψε για το ωδείο. Ποτέ ασχολήθηκε ο ντακριστο με το ωδείο; Ποτέ\nΜίλησε για χυταμ. Ποιος;ο ντακριστο! Που στην μαραθώνιο συνεδρίαση είπε "να ψηφίσουμε όλοι κατάνα τελειώνουμε" κι αί τον μάλωσε ο Μπουκουβάλας! Και λέει για τον πεκοπουλο που ψήφισε ΞΕΡΟ ΟΧΙ!\nΠάντως έβαλε ερωτήματα ο ντακριστο. Εάν ξέρει τις απαντήσεις γιατί δεν τις λέει; Πετάει λάσπη στον ανεμιστήρα; Μήπως αυτό δεν κάνουν με πρωτομάστορα τον Ελευθερίου δύο χρόνων α απέναντι σε συμπολίτες μας, σε εργαζόμενους, σε άλλους πολίτες;\nΑνώνυμος 26/9/21 13:08\nΕλευθερίου θα μείνεις στην ιστορία σαν ο μοναδικός Δήμαρχος Σερβίων που έδιωξε μιά καταξιωμένη πανελλαδικά αθλήτρια που τίμησε και δόξασε την περιοχή μας.Όλα τ'άλλα,άλλα λόγια να αγαπιόμαστε.


Ευρώπη Ευρώπη Ευρώπη ΔΙΚΗΓΟΡΟΙ ΝΟΜΙΚΗ ΚΑΘΟΔΗΓΗΣΗ – Sports – Οι αθλητικές μεταδόσεις της ημέρας – Expressive Arts Blog\n– Sports – Οι αθλητικές μεταδόσεις της ημέρας ΔΙΚΗΓΟΡΟΙ ΝΟΜΙΚΗ ΚΑΘΟΔΗΓΗΣΗ Αγώνες ποδοσφαίρου από τα πρωταθλήματα της ευρώπης περιλαμβάνει το σημερινό πρόγραμμα μεταδόσεων.\nΔΙΚΗΓΟΡΟΙ ΝΟΜΙΚΗ ΚΑΘΟΔΗΓΗΣΗ ΔΙΚΗΓΟΡΟΙ ΝΟΜΙΚΗ ΚΑΘΟΔΗΓΗΣΗ Βήματα προς την… ΕΕ κάνει το Μονακό\nΈτοιμο να αρχίσει διαπραγματεύσεις με τις Βρυξέλλες στις αρχές του 2014, προκειμένου να συνάψει συμφωνία σύμπραξης με την ΕΕ, δικηγοροι θεσσαλονικη είναι το Μονακό.\nΩστόσο, το πριγκιπάτο δεν είναι διατεθειμένο να θυσιάσει τις «ιδιαιτερότητές» του, ανέφερε ο επικεφαλής της κυβέρνησης, εμπορικο δικαιο δικηγοροι βολος Μισέλ Ροζέ.\n«Επιθυμούμε, Life Coaching για την ανάπτυξη της οικονομίας μας, δικηγοροσ για κληρονομικα να εμβαθύνουμε τις σχέσεις με την Ευρωπαϊκή Ένωση», δήλωσε ο Ροζέ προς τους δημοσιογράφους στη διάρκεια επίσκεψής του στις Βρυξέλλες. «Δεν εξετάζουμε το ενδεχόμενο μιας ολοκλήρωσης στην ΕΕ ούτε καν στον Ευρωπαϊκό Οικονομικό Χώρο. Η υπογραφή μιας ιδιαίτερης συμφωνίας σύμπραξης με την ΕΕ είναι το σενάριο που προτιμάμε», πρόσθεσε.\nΤο Μονακό μάλιστα επικοινωνιακή εκστρατεία στις Βρυξέλλες για να προωθήσει «την ιδιαιτερότητά του στην ευρώπη»: δικηγοροσ οικογενειακου δικαιου βολος «Έχουμε περισσότερες θέσεις εργασίας απ’ ό,τι κατοίκους —50.000 για 37.000— και η καθαρή δημιουργία θέσεων εργασίας φτάνει τις 1.000 το μήνα», υπογράμμισε ο Ζιλ Τονελί, δικηγορικο βολος ο πρεσβευτής του Μονακό στις Βρυξέλλες.\nΔΙΚΗΓΟΡΟΙ ΝΟΜΙΚΗ ΚΑΘΟΔΗΓΗΣΗ “Δεν υπάρχει προνόμιο στον πόνο”\nΌπως στον Σάνο Χάλο από τον Πόντο, την Ανθούλα Ρουμελιώτη από την Πέργαμο, ερωτηση σε δικηγορο την Καλλιόπη Γεωργιάδου από την Καππαδοκία ή τον Χασνού Καραμάν από το Ηράκλειο και τη Μουφιντέ Πεκίν από τα Χανιά.\nΗ προηγούμενη ταινία για τη Σμύρνη και η καινούρδικηγοροσ για εργασιακα θεματα βολος, «Από τις δυο πλευρές του Αιγαίου», δικηγοροι για συνταξεισ βολος λειτουργούν ανεξάρτητα αλλά και αποτελούν μια ενότητα.


Στον Χουάν Γκοϊτισόλο το βραβείο Θερβάντες :: left.gr\n18:57 | 24.11.2014\nΣτον Χουάν Γκοϊτισόλο το βραβείο Θερβάντες\nΟ Χουάν Γκοϊτισόλο γεννήθηκε στη Βαρκελώνη το 1931 και θεωρείται από τους σημαντικότερους Ισπανούς συγγραφείς του 20ου αιώνα\nΟ Ισπανός συγγραφέας Χουάν Γκοϊτισόλο έλαβε σήμερα το λογοτεχνικό βραβείο Θερβάντες, το οποίο θεωρείται το πλέον περίβλεπτο για τους ισπανόφωνους λογοτέχνες.\nΟ Χουάν Γκοϊτισόλο γεννήθηκε στη Βαρκελώνη το 1931. Θεωρείται από τους σημαντικότερους Ισπανούς συγγραφείς του 20ου αιώνα. Το 1956, εκφράζοντας τη βαθιά του αντίθεση προς το δικτατορικό καθεστώς του Φράνκο, αυτοεξορίστηκε στο Παρίσι, όπου έζησε αρκετά χρόνια. Σήμερα ζει στο Μαρακές.\nΣε κάποια από τα όψιμα έργα της λογοτεχνικής του παραγωγής έχει επηρεαστεί από το γαλλικό ρεύμα του nouveau roman (νέο μυθιστόρημα). Τα μυθιστορήματά του, ιδιαίτερα η τριλογία που αποτελείται από τα έργα: «Senas de identidad» (Στοιχεία ταυτότητας), «Don Julian» (Δον Χουλιάν), «Juan Sin tierra» (Χουάν ο άπατρις), χάραξαν ένα καινούργιο δρόμο στην ισπανική λογοτεχνία του 20ου αιώνα. Τα δοκίμια του, από το «Furgon de cola» μέχρι το «Cogitus interruptus», όπως και οι συνεργασίες του με τον Τύπο, υπήρξαν και παραμένουν μια δριμύτατη όσο και συστηματική καταγγελία ενάντια στην ηθική, πολιτική και πολιτισμική ένδεια μιας φρανκικής και μεταφρανκικής Ισπανίας που «φθίνει». Η αποξένωση, η εξέγερση και η εξορία είναι από τις βασικές θεματικές του έργου του.\nΤο βραβείο Θερβάντες απονέμεται προς τιμήν του Μιγκέλ δε Θερβάντες, του συγγραφέα του εμβληματικού έργου «Δον Κιχώτης». Το απονέμει κάθε χρόνο το υπουργείου Πολιτισμού της Ισπανίας και συνοδεύεται από χρηματικό έπαθλο 125.000 ευρώ. Συνήθως το βραβείο δίνεται εναλλάξ σε Ισπανούς και Λατινοαμερικάνους συγγραφείς. Πέρυσι, απονεμήθηκε στη Μεξικανή συγγραφέα και δημοσιογράφο Έλενα Πονιατόφσκα.


21-07-2014, 02:37 AM (Τελευταία τροποποίηση δημοσίευσης: 21-07-2014, 02:44 AM από mercedes1988.)\nΆμα εφαρμοστεί αυτό που γράφει στις εφημερίδες για τις αλλαγές στις συγκοινωνίες της Αττικής σε ότι αφορά το Κτελ Αττικής οι αλλαγές θα είναι οι εξής.1.Για Μαραθώνα,Ραφήνα,Π.Ράφτη,Λαύριο και Σούνιο Μεσογειακώς από στ.Δ.Πλακεντίας ,2.για Ανάβυσσο,Σούνιο παρ. από στ.Ελληνικού,3.για Ωρωπό,Δήλεσι,Αγίους Αποστόλους και Βαρνάβα από στ.Νερατζιώτισσας και 4.για Μέγαρα και Ερυθρές από στ.Αγ.Μαρίνα.Για να δούμε θα εφαρμοστούν οι αλλαγές αυτές?\n15-11-2018, 07:48 PM (Τελευταία τροποποίηση δημοσίευσης: 08-01-2020, 05:07 AM από mercedes1988. Edited 8 times in total.)\nΆμα φύγουν οι αφετηρίες του κτελ Αττικής απ΄το Πεδίο του Άρεως και το Θησείο οι επιβάτες θα μετεπιβιβάζονται στις εξής γραμμές:\n1: Στο σταθμό του Νομισματοκοπείου στη γραμμή 3, το Α5 και το Β5. ( Tομέας Ανατολικής Αττικής)\n2: Στο σταθμό της Κηφισιάς στη γραμμή 1, το Α7 και το 550. (Τομέας Βόρειας Αττικής άξονας Λεωφ. Κηφισιάς)\n3: Στο σταθμό των Κάτω Πατησίων στη γραμμή 1, το τρόλεϊ 6 και το Β9. (Τομέας Βόρειας Αττικής άξονας Αχαρνών)\n4: Στο σταθμό του Ελαιώνα στη γραμμή 3, το 813 και το 856. (Τομέας Δυτικής Αττικής)\n5: Στο σταθμό Συγγρού-Φιξ στη γραμμή 2, το Α2 και το 040. (Τομέας Νότιας Αττικής)\n26-01-2020, 03:42 PM\nΕδώ και 4-5 χρόνια το δρομολόγιο Αθήνα-Σούνιο (Μεσογειακώς) δεν είναι απ' ευθείας, αλλάζεις λεωφορείο στο Λαύριο.\n14-04-2021, 04:36 AM\n14-04-2021, 06:33 PM\n(14-04-2021, 04:36 AM)mercedes1988 Έγραψε: https://www.ethnos.gr/ellada/153512_ktel...taferontai\nΠολύ ενδιαφέρον! Μάλιστα, το ΚΤΕΛ Αττικής ήδη εξέδωσε ανακοίνωση στην ιστοσελίδα του.\n15-04-2021, 02:33 PM\nΑναστέλλεται η απόφαση σύμφωνα με την ανάρτηση του ΚΤΕΛ Αττικής http://ktelattikis.gr/news.html?id=2114\n28-07-2021, 05:58 PM (Τελευταία τροποποίηση δημοσίευσης: 28-07-2021, 06:09 PM από mercedes1988. Edited 3 times in total.)\nΑπό σήμερα 28/7/21, οι γραμμές για Ραφήνα, Νέα Μάκρη, Μαραθώνα, Μαρκόπουλο, Πόρτο Ράφτη, Λαύριο και Σούνιο Μεσογειακώς θα ξεκινούν απ΄το σταθμό του Νομισματοκοπείου επί της λεωφόρου Μεσογείων. https://www.irafina.gr/prosochi-nees-afe...ti-lavrio/


Σύνοδος Κορυφής ΕΕ - Dikastiko.gr\nΤο υπουργείο Ενέργειας της Τουρκίας ανακοίνωσε σήμερα ότι το ερευνητικό πλοίο ολοκλήρωσε αποστολή που άρχισε τη 10η Αυγούστου.\nNewsroom | 30/11/2020 13:34\nΆλλαξε η ατζέντα στη Σύνοδο Κορυφής : Θα συζητηθούν την Παρασκευή και οι Τουρκικές προκλήσεις (Βίντεο)\nΦτάνοντας στις Βρυξέλλες ο πρωθυπουργός ανέφερε ότι ζήτησε από τον Πρόεδρο του Ευρωπαϊκού Συμβουλίου, Σαρλ Μισέλ, να μπει το θέμα των προκλήσεων της Τουρκίας στην ημερήσια διάταξη και αυτό έγινε δεκτό και θα συζητηθεί την Παρασκευή. Χαρακτηριστικά ο Κυριάκος Μητσοτάκης ανέφερε: «Η προγραμματισμένη ημερήσια διάταξη της συνόδου κορυφής αφορούσε πρωτίστως το Brexit και τις κλιματική […]\nNewsroom | 15/10/2020 16:36


Κυριακή 24 Δεκεμβρίου 2017 : Χρόνια Πολλά και καλά Χριστούγεννα. Για σήμερα αναμένονται νεφώσεις με τοπικές βροχές, χιονοπτώσεις στα ορεινά και ημιορεινά, και σποραδικούς όμβρους στην Εύβοια, στις Σποράδες, στην Ανατολική Στερεά Ελλάδα, στο Κεντρικό και Νότιο Αιγαίο, και στην Κρήτη. Τα φαινόμενα από το μεσημέρι θα εξασθενήσουν και θα περιοριστούν στο Νότιο Αιγαίο και στην Κρήτη. Στην υπόλοιπη χώρα αναμένεται σχεδόν αίθριος καιρός με τοπικές μόνο νεφώσεις. Έως το πρωί αλλά και προς το βράδυ η ορατότητα θα είναι τοπικά περιορισμένη.\nTags #ατμόσφαιρα #Καιρός #Χριστουγεννιάτικη\nΣπείρα τσιγγάνων ληστεύει οδηγούς στην Κορινθία\nΔακρυγόνα κατά εκπαιδευτικών έξω από το υπουργείο Παιδείας\nΧαιρετίσματα στη Δούρου στέλνουν οι αποκλεισμένοι εργαζόμενοι στον Υμηττό


Εξιχνιάστηκε μία περίπτωση ληστείας σε οικία στην Αρκαδία - Αργολική Ανάπτυξη Εξιχνιάστηκε μία περίπτωση ληστείας σε οικία στην Αρκαδία - Αργολική Ανάπτυξη\nHome > Untagged Εξιχνιάστηκε μία περίπτωση ληστείας σε οικία στην Αρκαδία\nΕξιχνιάστηκε μία περίπτωση ληστείας σε οικία στην Αρκαδία\nΕξιχνιάστηκε, ύστερα από εμπεριστατωμένη έρευνα του Αστυνομικού Τμήματος Μεγαλόπολης, μία (1) περίπτωση ληστείας σε οικία, που είχε γίνει την 17.11.2015, σε τοπική κοινότητα του Δήμου Μεγαλόπολης Αρκαδίας.\nΓια την υπόθεση, συνελήφθη χθες (17.11.2015) το βράδυ, σε τοπική κοινότητα του Δήμου Καλαμάτας Μεσσηνίας, από αστυνομικούς της Υποδιεύθυνσης Ασφαλείας Καλαμάτας, ένας 38χρονος ημεδαπός.\nΣε βάρος τους σχηματίστηκε δικογραφία, για ληστεία, η οποία περιλαμβάνει και άγνωστο συνεργό του.\nΕιδικότερα, στο πλαίσιο της αστυνομικής διερεύνησης προέκυψε ότι, ο 38χρονος μαζί με ακόμη έναν (1) άγνωστο συνεργό του, χθες (17.11.2015) το μεσημέρι, σε τοπική κοινότητα του Δήμου Μεγαλόπολης Αρκαδίας, μπήκαν σε οικία, όπου διέμενε ένας (1) 45χρονος ημεδαπός και με την απειλή όπλου, αφαίρεσαν από αυτόν χρήματα και ηλεκτρονική συσκευή, ενώ στη συνέχεια τράπηκαν σε φυγή.\nΜετά από οργανωμένη αστυνομική επιχείρηση, αστυνομικών Υποδιεύθυνσης Ασφαλείας Καλαμάτας, εντοπίστηκε ο 38χρονος χθες (17.11.2015) το βράδυ, σε τοπική κοινότητα του Δήμου Καλαμάτας Μεσσηνίας και συνελήφθη, ενώ η ηλεκτρονική συσκευή βρέθηκε και αποδόθηκε στον ιδιοκτήτη της.\nΗ αστυνομική έρευνα συνεχίζεται από το Αστυνομικό Τμήμα Μεγαλόπολης, για την ταυτοποίηση του συνεργού του 38χρονου, καθώς και για την εξακρίβωση της τυχόν συμμετοχής τους σε διάπραξη παρόμοιων αδικημάτων.\nτην Πέμπτη, Νοεμβρίου 19, 2015\nItem Reviewed: Εξιχνιάστηκε μία περίπτωση ληστείας σε οικία στην Αρκαδία Rating: 5 Reviewed By: Γιώργος Αργυρίου


Γερμανία: Εντοπίστηκε τοξική ουσία σε δύο εκατ. self tests | Cretalive ειδήσεις\n27 ΑΠΡΙΛΙΟΥ 2021 / 23:40\nΓερμανία: Εντοπίστηκε τοξική ουσία σε δύο εκατ. self tests\nΣύμφωνα με ρεπορτάζ της Welt, πρόκειται για self tests από τη Νότια Κορέα που διατίθενται από τη Roche. Στο υγρό, στο οποίο τοποθετείται η μπατονέτα μετά τη λήψη δείγματος, βρέθηκε η τοξική ουσία Triton X-100.\nΤοξική Ουσία Self test Γερμανία


Γιατί πρέπει να βάζετε τα λεμόνια στην κατάψυξη - Usay.gr\nΟκτώβριος 14, 2018, 6:44 μμ Οκτώβριος 14, 2018\nΤα φυτοχημικά συστατικά που βρίσκονται στα λεμόνια περιέχουν την ουσία λιμονίνη, η οποία έχει αποδειχτεί ότι προστατεύει από την στεφανιαία νόσο και μπορεί να βοηθήσει στη μείωση της χοληστερόλης.\nΟι επιδράσεις που έχουν τα λεμονοειδή συστατικά στον ανθρώπινο οργανισμό έχουν αναλυθεί σε αρκετές επιστημονικές έρευνες. Σύμφωνα με το iatropedia.gr, τα λεμονοειδή συστατικά υπάρχουν στην φλούδα και όχι στην σάρκα του λεμονιού και έχουν 10 φορές περισσότερες βιταμίνες και λιμονίνη από τον χυμό του. Αν βάζετε απλά λεμόνι στο νερό σας, τότε σίγουρα βοηθάτε το σώμα σας, αλλά θα μπορούσατε να πάρετε ακόμη πιο πολλά λεμονοειδή συστατικά.\nΠώς αποθηκεύονται τα λεμόνια στην κατάψυξη: Πρώτον, πλύνετε τα λεμόνια, κόψτε τα σε απλά κομμάτια και μην αφαιρέσετε την φλούδα τους. Στη συνέχεια, μπορείτε να τα αποθηκεύσετε στην κατάψυξη. Αυτό θα σας επιτρέψει να τα διατηρήσετε τα λεμόνια για μεγαλύτερο χρονικό διάστημα και να τα χρησιμοποιείτε όποτε θέλετε.Μπορείτε να βγάζετε κάθε τόσο ένα λεμόνι και να το τρίβετε όπως είναι παγωμένο μαζί με την φλούδα του. Προσθέστε το σε οποιοδήποτε φαγητό, ή ποτό σας αρέσει. Έτσι, όχι μόνο θα πάρετε την γεύση και το άρωμά του, αλλά και πολλά περισσότερα λεμονοειδή.Δεν υπάρχει κανένας λόγος που δεν πρέπει καταψύχετε τα λεμόνια σας. Είναι καλό για σας, ανεξάρτητα από το πώς θα επιλέξετε να τα καταναλώσετε.


Δήμος Λαμιέων: 1η σύγκληση Επιτροπής Ποιότητας Ζωής | Fonografos\nHome / ΦΘΙΩΤΙΔΑ - ΤΟΠΙΚΑ ΝΕΑ / Δήμος Λαμιέων / Δήμος Λαμιέων: 1η σύγκληση Επιτροπής Ποιότητας Ζωής\nΔήμος Λαμιέων: 1η σύγκληση Επιτροπής Ποιότητας Ζωής\nFebruary 19, 2019\tΔήμος Λαμιέων, ΦΘΙΩΤΙΔΑ - ΤΟΠΙΚΑ ΝΕΑ Leave a comment\nΘΕΜΑ : «Πρόσκληση 1ης σύγκλησης Επιτροπής Ποιότητας Ζωής» (Άρθρο 75, Ν. 3852/10)\nΚαλείστε να προσέλθετε στη δημόσια συνεδρίαση της Επιτροπής Ποιότητας Ζωής, που θα διεξαχθεί στο Δημοτικό Κατάστημα, την 19η του μηνός Φεβρουαρίου 2019 ημέρα Τρίτη και ώρα 1:30 μμ για συζήτηση και λήψη αποφάσεων επί των θεμάτων της ημερήσιας διάταξης σύμφωνα με τις σχετικές διατάξεις του άρθρου 75 του Ν.3852/2010 (ΦΕΚ Α’ 87).\nfonografos.net Επιτροπή Ποιότητας Ζωής ΛΑΜΙΑ ΤΟΠΙΚΑ ΤΟΠΙΚΕΣ ΕΙΔΗΣΕΙΣ ΦΘΙΩΤΙΔΑ ΦΩΝΟΓΡΑΦΟΣ\t2019-02-19\nPrevious 11 σούπερ ταξίδια για να γνωρίσεις τα Βαλκάνια\nNext Συνδέθηκε με φυσικό αέριο το 90% των σχολείων της Καρδίτσας – Θέμα δεκαετιών οι εξωτερικές τουαλέτες


Δημήτρης Αγοράς: «Μαθαίνω από τους εφήβους» — Δημοσιογράφος\nΔημήτρης Αγοράς: «Μαθαίνω από τους εφήβους»\n25 Απριλίου 2019 • editor • Πολιτισμός\nΑναπόσπαστο μέλος μιας δυνατής ομάδας μαθητών, αποφοίτων και γονέων της Βούλας που έχουν δημιουργήσει μια θεατρική παράδοση στην περιοχή αποτελεί πλέον ο ηθοποιός, σκηνοθέτης και σκηνογράφος, Δημήτρης Αγοράς.\nΜαζί με την Αντιγόνη Μακρή σκηνοθέτησε την τελευταία παράσταση του Συλλόγου Τριλογία και της ομάδας μαθητών και αποφοίτων του 2ου Λυκείου Βούλας που ανέβηκε στην αίθουσα «Ιωνία» της Βούλας και στο Δημοτικό Θέατρο Βάρης στις 30 Μαρτίου και 6 Απριλίου με τίτλο Δέκα Μικροί Νέγροι. Μια διασκευή του ομώνυμου μυθιστορήματος της Άγκαθα Κρίστι που καταχειροκροτήθηκε από εκατοντάδες θεατές και εντυπωσίασε για το δραματικό της αποτέλεσμα. Αλλά και τον Ιούλιο ο Δημήτρης Αγοράς καθοδήγησε σκηνοθετικά την ομάδα των παιδιών στον Ηλία του 16ου, μια απολαυστική κωμωδία που ανέβηκε στο Κτήμα Μπραμνιώτη.\n«Όταν θέλεις να γίνεις καλύτερος ηθοποιός πρέπει να διδάσκεις, έλεγε ο δάσκαλός μου Βασίλης Διαμαντόπουλος», λέει ο Δημήτρης Αγοράς στο «Δημοσιογράφο». «Προσπάθησα να μεταλαμπαδεύσω αυτή την εμπειρία 25 χρόνων στο θέατρο στα παιδιά που δρουν αρκετά αυτόνομα και επιλέγουν εκείνα τα έργα που θα ανεβάσουν». «Τους αντιμετωπίζω σαν συναδέλφους, σαν επαγγελματίες ηθοποιούς και ίσως είμαι καμιά φορά αυστηρός. Υπάρχει όμως χημεία. Το θέατρο θέλει πειθαρχία και συγκέντρωση. Και όταν έχεις να κάνεις με εφήβους και μετεφηβικές ηλικίες, η πειθαρχία μαθαίνεται στην πορεία. Μαθαίνω κι εγώ πιο πολλά από αυτούς», όπως λέει για την εθελοντική αυτή συνεργασία.\nΈνα από τα βασικά στοιχεία της ομάδας είναι ότι συνεργάζονται έμπειρα παιδιά με νέα: «Το κάνουν με αγάπη. Ευτυχώς που υπάρχουν οι έμπειροι και τραβάνε πιο πολύ το κουπί, κάνοντας πιο εύκολη την ενσωμάτωση για τους νέους. Όμως ένας ανταγωνισμός υπάρχει πάντα και αν θες, χωρίς αυτόν δεν πάμε και παραπέρα. Καθένας προσπαθεί να είναι καλύτερος από τον άλλον, αυτή η ευγενής άμιλλα μας ιντριγκάρει», σχολιάζει ο Δημήτρης Αγοράς.\nΤο αξιέπαινο σε αυτή την εστία πολιτισμού της Βούλας είναι ότι αποτελεί μια εθελοντική προσπάθεια, μαθητών και γονέων που αφιερώνουν ελεύθερο χρόνο και σημαντικούς πόρους, προσφέροντας ένα ποιοτικό θέαμα στην περιοχή. «Το θέατρο δεν έχει βρει τη θέση του ούτε στο σχολείο ούτε στην ελληνική κοινωνία», υπογραμμίζει ο Δημήτρης Αγοράς. «Ο πολιτισμός δυστυχώς είναι πια πολυτέλεια, οπότε η προσπάθεια αυτή έχει μεγάλη σημασία», προσθέτει.\nΟ Δημήτρης Αγοράς αυτή την περίοδο ανεβάζει για τρίτη χρονιά την εξαιρετικά επιτυχημένη παράσταση Η Ζωή μετά Χαμηλών Πτήσεων, που ζωντανεύει στο σανίδι τους ήρωες του Αρκά. Ο Ισοβίτης, ο Καστράτο και τα περιστέρια που αγαπήθηκαν από εκατομμύρια αναγνώστες θα έρθουν και στη Βούλα (αίθουσα «Ιωνία») το Σάββατο 4 Μαΐου, σε μια βραδιά που διοργανώνει ο Δήμος και ο ΟΑΠΠΑ.\n« Καμπανέλλη για την 25η Μαρτίου ανέβασε το Δημοτικό Βουλιαγμένης\nΜαθητικός πρωταθλητισμός και παγκόσμιες διακρίσεις »


RocknGoal - Αθλητική ενημέρωση - «Και να θέλεις να γυρίσεις στην Ελλάδα, ξέρεις πως δεν μπορείς»!\nRnGΑΕΛΝEALIVE«Μητρική» ΑΕΛΕΛΛΑΔΑSuper LeagueFootball LeagueΑπόλλων ΛάρισαςΓ΄ ΕθνικήΚύπελλο ΕλλάδοςΕθνική ΕλλάδοςΤΟΠΙΚΟΡεπορτάζΕιδήσειςΑκαδημία «Διογένης»ΜΠΑΣΚΕΤΑΕΛ BCΓΣΛΕρμής ΑγιάςΕλλάδαΓ' ΕθνικήΕυρώπη - NBAΔΙΕΘΝΗΕυρώπηΚόσμοςΚύπροςΣΤΗΛΕΣΣυνεντεύξειςΑφιερώματαRock n΄ Blogs Κυριάκος ΑποστόλουΠαύλος ΜόκκαςΜαρία ΤσίρμπαΣτέλιος ΣωπασήςΒασίλης ΑθάνατοςΝάσος ΚατσώχηςRock n΄ BetΝίκος ΜποζιονέλοςΚυριάκος ΑποστόλουRock n΄ StyleRock n΄ NewsRock n΄ RollRock n΄ SponsorsΣΠΟΡΤένις - Διάφορα αθλήματαΜηχανοκίνηταΒόλεϊ\t«Και να θέλεις να γυρίσεις στην Ελλάδα, ξέρεις πως δεν μπορείς»!\tRockngoal Team\t03 Δεκέμβριος 2016\tShare On Facebook\nΕίναι ο ποδοσφαιριστής που στην πρώτη επιστροφή του στο γήπεδο της πρώην ομάδας του, Ελλάς Βερόνα, ως παίκτης της Μπάρι, γνώρισε την αποθέωση από χιλιάδες ανθρώπους. Μια τέτοια στιγμή, για κάθε αθλητή είναι σημαντική γιατί λαμβάνει την αναγνώριση για αυτά που έδωσε στην ομάδα. Ο λόγος για τον Βαγγέλη Μόρα, ο οποίος μίλησε στο Sport24.gr και την Νίκη Μπάκουλη τόσο γι'αυτό, όσο και για άλλα θέματα σε μια πάρα πολύ ενδιαφέρουσα συνέντευξη.\n«Ένιωσα σαν να γυρίζω σπίτι μου»\n«Ήταν παράξενο, ήταν έντονο, ειδικά τις τελευταίες ώρες πριν τη σέντρα το να βρεθώ στο γήπεδο, στο οποίο έπαιζα μέχρι πριν πέντε μήνες επί τέσσερα χρόνια. Εκεί όπου έζησα καταπληκτικές στιγμές για τέσσερα χρόνια, χαρές, λύπες, τα πάντα, όσα περάσαμε μαζί με τους φιλάθλους της Βερόνα. Ήταν παράξενο. Δεν ήξερα πραγματικά τι με περιμένει. Προσπαθούσα να συγκεντρωθώ στο αγωνιστικό κομμάτι και όχι σε αυτό που θα συναντήσω, στο τι θα συναντήσω. Οπότε ήταν λίγο περίεργη η όλη κατάσταση».\n«Μετά, αυτό που έγινε ήταν... Τόση ζεστασιά που ένιωσα, ήταν πραγματικά αυτό που λέμε «γυρίζω σπίτι μου», σε ένα χώρο που τον γνωρίζεις, που τον ξέρεις απ' έξω. Η αλήθεια είναι ότι πριν ξεκινήσει ο αγώνας, σε αυτό που κάνουμε όλοι οι ποδοσφαιριστές που βγαίνουμε στον αγωνιστικό χώρο για να τον ελέγξουμε, όταν γύρισα προς τα αποδυτήρια πήγα να στρίψω προς τα δεξιά, σε αυτά της Βερόνα. Εκεί καταλαβαίνεις ότι γυρίζεις σπίτι σου, εκεί όπου νιώθεις καλά και πέρασες ευχάριστα.\nΞέρεις τι είναι; Ολοκλήρωση! Ένιωσα ολοκληρωμένος. Επιβεβαιώθηκαν κάποια πράγματα που πίστευα πάντα στη ζωή μου, για όσα οφείλει να κάνει κάθε αθλητής, όσα έκανα εγώ όλα αυτά τα χρόνια, που τι ήταν; Το πιο απλό, το πιο φυσιολογικό. Πάντα πίστευα ότι πρέπει να δίνω τα πάντα, οπουδήποτε παίζω έτσι ώστε να υπάρχει ο σεβασμός από την πλευρά μου, απέναντι στον κόσμο και στο τέλος βλέπεις την ανταμοιβή. Ήταν αυτό που έζησα τη Κυριακή (27/11)».\nΑυτό το «βλέπεις την ανταμοιβή» ομολογουμένως δεν είναι κάτι που μπορεί να ζήσει ο όποιος αθλητής παντού. Για παράδειγμα, στην Ελλάδα. «Αυτό είναι αλήθεια. Θέλω ωστόσο, να πιστεύω ότι πάντα στην καριέρα μου προσπαθούσα να κρατήσω μια συγκεκριμένη στάση απέναντι στον κόσμο, στην ομάδα, να σέβομαι και τον κόσμο και τη διοίκηση και τους πάντες. Δεν δημιούργησα ποτέ πρόβλημα σε κανέναν. Ήμουν πάντα επαγγελματίας και αυτός ήταν ο στόχος μου. Έτσι είχα μάθει από μικρό παιδί, έτσι μεγάλωσα, με αυτές τις αρχές. Και τώρα που ας πούμε ότι ωρίμασα, που έχω φτάσει στα 35 το ίδιο κάνω. Θα μπορούσες να πεις «είχες κάνει λάθη σε μικρότερη ηλικία;», Θα σου πω «όχι» και είναι κάτι για το οποίο μπορώ να υπερηφανεύομαι, πως από την αρχή, από όταν θυμάμαι τον εαυτό μου, από την πρώτη στιγμή που έγινα επαγγελματίας, κοιτούσα πάντα να είμαι σωστός στις υποχρεώσεις μου, προς την ομάδα, προς τον οποιονδήποτε. Όχι μόνο στον αθλητισμό, αλλά στη ζωή γενικότερα».\nΗ διαφορά νοοτροπίας μεταξύ Ελλάδας και Ιταλίας\nΈτσι γεννιέσαι; Ή γίνεσαι; «Αυτήν τη συμπεριφορά μπορείς να τη μάθεις και στην πορεία, αρκεί να είσαι διατεθειμένος να μάθεις από τα λάθη σου. Στη δική μου περίπτωση, από την αρχή είχα ακολουθήσει αυτό το δρόμο. Αυτό που με δίδαξε η ζωή στα 17 χρόνια που είμαι επαγγελματίας είναι πως το να κάνεις το πιο φυσιολογικό πράγμα -κατ' εμέ-, να δίνεις δηλαδή, τα μέγιστα, σου επιφυλάσσει αυτού του είδους την αγάπη, ως ανταμοιβή. Ό,τι έζησα στην επιστροφή μου στη Βερόνα ήταν ό,τι καλύτερο. Νιώθω ολοκληρωμένος και ότι το moto που έχω στη ζωή μου -να δίνω τα πάντα προκειμένου να φεύγω ευχαριστημένος από το γήπεδο-, ήταν τελικά, η καλύτερη επιλογή».\nΆντε και εσύ θες να είσαι συνεπής, σωστός στις υποχρεώσεις σου και προς τον εαυτό σου. Πόσο εύκολο είναι να μην αλλάξεις πορεία, όταν ζεις σε μια πραγματικότητα που δεν έχει ως κύριο χαρακτηριστικό τη δικαιοσύνη; «Αδικία υπάρχει παντού. Δεν υπάρχει άνθρωπος που να μην έχει ζήσει την αδικία. Είναι μέσα στο πρόγραμμα, μέσα στη δουλειά μας -την οποιαδήποτε δουλειά. Το θέμα είναι να μπορείς να αντιμετωπίζεις ό,τι γίνεται ως μάθημα ζωής. Να μαθαίνεις κάτι από την όποια κατάσταση. Να ξεπερνάς την αδικία όσο πιο γρήγορα γίνεται και να προχωράς. Αυτός ήταν ο στόχος μου, ειδικά όταν έφυγα στο εξωτερικό και απελευθερώθηκα, γιατί στην Ελλάδα ήμουν πολύ κλειστός χαρακτήρας.\nΣτην Ελλάδα φοβάσαι γενικά τον Έλληνα φίλαθλο και τον Έλληνα δημοσιογράφο, για το πώς θα σε αντιμετωπίσουν. Στην Ιταλία απελευθερώθηκα, όχι γιατί ένιωσα πως εκεί δεν με ξέρουν, γιατί όπου και αν πας αργά ή γρήγορα θα σε γνωρίσουν. Είναι ο τρόπος με τον οποίον σε αντιμετωπίζουν στο εξωτερικό. Δεν ασχολούνται με μικροπράγματα. Δεν κάθεται ο κόσμος να ασχοληθεί με το τι θα κάνεις, αν θα βγεις έξω, αν θα πας για καφέ, αν θα γελάσεις παραπάνω, αν θα διασκεδάσεις λίγο παραπάνω. Δεν θα γράψει κανείς ότι γύρισες στις 02.00, από δείπνο με την οικογένεια σου, ενώ έχεις γυρίσει στις 23.00. Δεν θα μαθευτεί ό,τι γίνεται στα αποδυτήρια χαρτί και καλαμάρι». Κάποιες φορές και πράγματα που δεν γίνονται. «Αυτό είναι φυσιολογικό, όταν υπάρχει αυτή η τόσο έντονη επαφή του ποδοσφαιριστή με τον δημοσιογράφο, όπως γνωρίζουμε πάρα πολύ καλά. Στην Ελλάδα γνωρίζουμε τα πάντα εξ όσων συμβαίνουν στα αποδυτήρια, ένας χώρος που για εμένα είναι άβατο. Δεν θα έπρεπε ποτέ να «βγαίνει» το παραμικρό από εκεί μέσα».\nΚαι πώς ακριβώς είναι στην Ιταλία η κατάσταση, με την οποία τελικά μόνο una faccia, una razza δεν είμαστε -τουλάχιστον από τη μέση της χώρας και πάνω; «Θα βγάλεις μια φωτογραφία, θα μιλήσεις με τον κόσμο σε ένα φυσιολογικό επίπεδο, με ένα σεβασμό. Κάτι που στην Ελλάδα δυστυχώς δεν υπήρξε ποτέ. Το βλέπουμε πολύ ποδοσφαιρικά το όλο θέμα και όχι ανθρώπινα. Δηλαδή, το να ασχολείσαι συνέχεια με το ποδόσφαιρο, με την ομάδα, με το αποτέλεσμα, τόσο μα τόσο πολύ. Και μιλάμε για την Ιταλία που δεν είναι μια χώρα δεν ασχολείται γενικά με την κριτική ή το gossip. Τουναντίον. Δηλαδή, μετά την Ελλάδα θα μπορούσα να βάλω την Ιταλία, σε ό,τι αφορά το κομμάτι αυτό. Υπάρχει όμως, ένα όριο όπου σταματούν όλα. Υπάρχει έντονη κριτική, υπάρχουν οι φίλαθλοι που θα έλθουν στο γήπεδο, θα φωνάξουν, μπορεί να γίνει και κάποιο επεισόδιο. Υπάρχουν τέτοιου είδους καταστάσεις. Δεν είναι ότι δεν υπάρχουν, αλλά υπάρχει ένα όριο. Σαφέστατα υπάρχουν και οι εξαιρέσεις, αλλά σε γενικές γραμμές δύσκολα θα πετύχεις κόσμο που να μη σέβεται.\nΒέβαια, είμαι τυχερός γιατί βρέθηκα στο Βορρά της Ιταλίας, διότι στο Νότο τα πράγματα είναι λίγο πολύ όπως είναι στην Ελλάδα. Έχουμε την ίδια νοοτροπία, ως προς το παράξενο τρόπο που προσεγγίζεις έναν αθλητή. Όλα όσα σου είπα με βοήθησαν να αλλάξω τελείως νοοτροπία και να βλέπω το ποδόσφαιρο και τη ζωή τελείως διαφορετικά. Χαίρομαι πραγματικά, που κατάφερα να μείνω 9 χρόνια στο εξωτερικό».\n«Δεν ήταν πισωγύρισμα η Μπολόνια»\nΌταν πήρε την απόφαση να αφήσει την Ελλάδα και να δοκιμάσει την τύχη του στην Bologna, το 2007, είχε κάνει κάποια πράγματα στην Ελλάδα: από τους Αμπελόκηπους Λάρισας είχε βρεθεί στην ΑΕΛ, από εκεί στην Προοδευτική και την Α' Εθνική και το 2003 στην ΑΕΚ, ως προσωπική επιλογή του Ντούσαν Μπάγεβιτς. «Θεωρητικά έφυγα σε μεγάλη ηλικία (26). Τι φανταζόμουν πως θα ζήσω; Θα σου πω ότι από την πρώτη στιγμή προσπάθησα να μπω στην ιταλική νοοτροπία. Ήταν στόχος μου, αλλά και σε αναγκάζουν να προσαρμοστείς με το να μάθεις, για παράδειγμα, τη γλώσσα κατευθείαν, ώστε να μπορείς να μπεις στην κουλτούρα της καθημερινότητας και του ποδοσφαίρου. Σίγουρα ήταν πολύ πιο δύσκολα τότε, από την άποψη ότι τότε ήταν πιο δύσκολο από ό,τι είναι τώρα να κερδίσεις μια ευκαιρία από ομάδα του εξωτερικού. Ήταν τα πρώτα χρόνια που «άνοιγε» η πόρτα, μετά το 2004 όταν είχαν κερδίσει τα παιδιά το Ευρωπαϊκό. Από εκεί και μετά, άρχισαν να κοιτούν τους Έλληνες. Μου δόθηκε η ευκαιρία και έκανα το βήμα. Αν ήταν τώρα εκείνη η στιγμή, να έχω φύγει δηλαδή, από την ΑΕΚ και να ψάχνω ομάδα, πιθανότερα θα κατέληγα σε κάποια άλλη ομάδα της Α' Εθνικής. Τότε ήταν άρδην διαφορετικά τα πράγματα και έκρινα πως κάνω ένα βήμα προς τα εμπρός».\nΔεν το είδαν όλοι έτσι. «Ναι, θυμάμαι πως κάποιοι έγραψαν ότι κάνω πισωγύρισμα, αποφασίζοντας να φύγω από την ΑΕΚ που έπαιζε στο Champions League για να πάω σε σύλλογο της δεύτερης κατηγορίας στην Ιταλία, την Bologna. Για εμένα ήταν κάθε τι άλλο, εκτός από πισωγύρισμα. Ήταν μεγάλη ευκαιρία να βγω έξω, να δω πράγματα.\nΤότε και από οικονομικής απόψεως ήταν καλύτερα να μη μείνω στην Ελλάδα. Είχαν μόλις αρχίσει να δυσκολεύουν τα πράγματα και παρ' όλα αυτά στην ομάδα υπήρχαν παίκτες που είχαν τις τετραπλάσιες απολαβές από εμένα. Η πρόταση που είχα από την Ιταλία ήταν καλύτερη, μολονότι πήγα σε ομάδα της Β' Εθνικής. Το είδα σαν βήμα, ήταν αυτό που ήθελα, είχα την τύχη να βρεθώ σε ομάδα πόλης που μου παρείχε τα πάντα -για αρχή ποιότητα ζωής. Είχα και τη βοήθεια της οικογένειας μου, μόλις είχαμε παντρευτεί με τη γυναίκα μου. Οπότε ήταν πιο εύκολο και να μπούμε κατευθείαν στη δική τους νοοτροπία».\nΑυτά που ξεφορτώθηκε από την Ελλάδα\nΥπήρξε κάτι που τότε του είχε κάνει εντύπωση στην Bologna ή γενικότερα στην Ιταλία που πια το θεωρεί φυσιολογικό; «Έχω αλλάξει πάρα πολύ. Έχω αλλάξει νοοτροπία». Να το θέσω διαφορετικά: τι ξεφορτώθηκε από την Ελλάδα; «Την γκρίνια, τη μιζέρια, το να ασχολούμαι με τον διπλανό μου τόσο πολύ. Ο φόβος που είχα τότε, όταν έπαιζα στην Ελλάδα ήταν το πώς θα με κοιτάξουν, πώς θα περπατήσω, το να με δείξουν με το δάχτυλο, να πουν «γιατί φοράει εκείνο, γιατί κάνει το άλλο». Το να σε βάζουν στο μικροσκόπιο. Όταν σε αντιμετωπίζουν με σεβασμό, όμορφα διαπιστώνεις πόσο ωραίο είναι να σε πλησιάζει ο κόσμος. Είμαι από τους ανθρώπους που θέλουν την επαφή με τους φιλάθλους, την επιδιώκω». Ξεφορτώθηκε δηλαδή, και την επιφυλακτικότητα που είχε σε αυτόν τον τομέα. «Ακριβώς. Ο τρόπος με τον οποίον με προσέγγισαν, με έκανε να «ανοιχτώ», να εξελιχθώ ως άνθρωπος και ως χαρακτήρας. Ήταν πάρα πολύ ωραίο όλο αυτό και πλέον μου αρέσει η επαφή που έχω με τον κόσμο».\nΜέσω της γενικότερης εξέλιξης που είχε στην Ιταλία, ήλθε και η κλήση στην Εθνική ανδρών, το 2009. «Ήταν κάτι που μου έλειπε, γιατί η τελευταία φορά που είχα αγωνιστεί σε εθνικό επίπεδο, ήταν με την Ελπίδων, όταν ήμουν στην ΑΕΚ. Είχαμε παίξει στους Ολυμπιακούς Αγώνες, μετά τελείωσε. Τρία χρόνια που έπαιζα στην ΑΕΚ δεν είχε έλθει η κλήση, παρ' ότι ήξερα πως με παρακολουθούν. Υπήρχαν πολλοί παίκτες έτσι και αλλιώς, στην Εθνική με επιτυχημένη πορεία από το 2004 και μετά, οπότε όταν πήγα στην Bologna σκεφτόμουν «μια χρονιά στη Β' Εθνική και αν καταφέρουμε και «ανεβούμε» του χρόνου θα είμαι στη Serie A και εκεί μπορεί να έλθει κάτι καλύτερο». Θυμάμαι, έκανα μια πάρα πολύ καλή σεζόν στη Serie A και είχε έλθει ο κ. Ρεχάγκελ με τον κ. Τοπαλίδη να με δουν σε ένα ματς με τη Juventus. Πήγαν όλα καλά, ευτυχώς και μου είχε πει πως θα με καλέσει. Περίμενα πώς και πώς να φορέσω τη φανέλα με το εθνόσημο». Την έβαλε και σε δυο World Cups, αλλά δεν κατάφερε να ζήσει την εμπειρία του Euro. «Δυστυχώς όχι, δεν έπαιξα σε Ευρωπαϊκό. Θεωρώ αυτές οι δυο διοργανώσεις είναι ό,τι καλύτερο υπάρχουν, δεδομένου ότι έχουν να κάνουν με εθνικές. Και μόνο που είσαι μέλος σου φτάνει. Δεν υπάρχει καλύτερο πράγμα από το να εκπροσωπείς τη χώρα σου. Είναι το top στην καριέρα του καθενός».\nΟι δηλώσεις του για την Εθνική\nΤον Οκτώβριο του 2015, παραμονές του προτελευταίου παιχνιδιού για τα προκριματικά του Euro2016, με τη Βόρειο Ιρλανδία, παρέστη στη συνέντευξη Τύπου και όταν δημοσιογράφος σχολίασε «κανείς δεν ασχολείται με το ματς αυτό», ήλθε ένα ξέσπασμα άνευ προηγουμένου για Έλληνα διεθνή. Μεταξύ άλλων, είχε πει πως «δεν μπορώ να το φανταστώ ότι κάποιος αύριο θα μπει στο γήπεδο και δεν θα έχει μεγαλύτερο κίνητρο από μας. Δεν θέλω να γελοιοποιούμαι άλλο. Ας σταματήσουμε τις ειρωνείες. Με ενοχλεί να γυρίσω στην ομάδα και με δουλεύουν και να μου λένε πάλι χάσατε; Σε νέο μπορώ να μιλήσω, στους άλλους που έχουν και καριέρα πίσω τους τι να πω; Πρέπει να το καταλάβει μόνος του. Ο ένας δεν σεβόταν τον άλλο και κάπου εκεί το όλο πράγμα χάθηκε».\nΓια να σε προλάβω, και ο ίδιος γνωρίζει πως αν δεν είχε μεσολαβήσει η καριέρα του στην Ιταλία το πιθανότερο είναι να μην έλεγε λέξη «αλλά στη συγκεκριμένη χρονική στιγμή, το να πω όσα είπα, αυτό το ξέσπασμα ήταν φυσιολογικό. Μπορεί να πει ο καθένας ότι ήταν ψεύτικο ή ότι ήταν για τις εντυπώσεις. Μπορεί να «πειράχτηκαν» κάποιοι -και όντως, κάποιοι ενοχλήθηκαν, γεγονός που ξέρω και δεν αλλάζει. Είναι η γνώμη μου. Ήταν αυτό που πίστευα εκείνη τη στιγμή. Θεωρούσα ότι μπορώ να εκπροσωπήσω αυτά που λέω. Γενικά, όταν λέω κάτι σημαίνει πως το έχω σκεφτεί και ανταποκρίνεται στα «πιστεύω» μου».\n«Όσα είπα γύριζαν στο μυαλό μου πολύ καιρό. Και να σου πω κάτι άλλο; Με ενόχλησε που την επόμενη ημέρα κάποιοι έγραψαν «μπράβο στον Μόρα που είπε κάποια πράγματα». Γιατί μπράβο; Είπα αυτά που πιστεύω, κάτι που για εμένα ήταν φυσιολογικό να γίνει. Στην Ελλάδα τα κάνουμε τόσο μεγάλα ή τόσο μικρά κάποια πράγματα. Είναι εύκολο να είσαι διπλωμάτης στο χώρο μας, αλλά από ένα σημείο κι έπειτα θεωρώ πως καταντάει γελοίο. Κοροϊδεύεις τον κόσμο και αυτό δεν είναι ωραίο. Αν τώρα, αρέσει στον κόσμο να τον κοροϊδεύει ο ποδοσφαιριστής, να του λέει συνέχεια τα ίδια πράγματα και εκείνος να συμφωνεί, είναι άλλο θέμα που δεν μου αρέσει. Θεωρώ πως η διπλωματία έχει ένα όριο, όταν ξέρεις ότι μπορεί να αλλάξει μια κατάσταση. Αν δεν αλλάζει το παραμικρό και ο κόσμος αρχίζει να κουράζεται, η διπλωματία είναι περιττή. Είναι το σημείο που το μόνο που μπορείς να πεις, είναι η αλήθεια».\nΤο ελληνικό ποδόσφαιρο έχει φτάσει στο σημείο που προφανώς χρειάζεται μόνο αλήθειες, μετά τα όσα συμβαίνουν σε επαγγελματικό και όχι μόνο επίπεδο και είχαν ως συνέπεια την παρέμβαση της FIFA. Με την ειλικρίνεια που τον χαρακτηρίζει και τις εμπειρίες που έχει αποκτήσει στην Ιταλία, μπορεί να προσδιορίσει τι είναι αυτό που δεν μας αφήνει ως ποδοσφαιρική χώρα να αγιάσουμε;\n«Μου είχαν ζητήσει να μιλήσω προ της πρώτης πιθανότητας αποβολής της χώρας από τις διοργανώσεις. Είχα πει απλά και όμορφα πως αν είναι να αλλάξει το ελληνικό ποδόσφαιρο, να μπει τέλος σε όλα τα προβλήματα του και να δούμε επιτέλους, ένα ποδόσφαιρο σωστό, καλώς να έλθει η αποβολή. Θυμάμαι τότε πλάκωσαν οι δημοσιογράφοι να με φάνε, λέγοντας πως μιλώ γιατί είμαι στο εξωτερικό και είμαι καλά. Είχαν πει ότι δεν γνωρίζω ποιες είναι οι επιπτώσεις. Μα τις γνωρίζω και δεν είπα ότι θέλω να αποβληθεί η Ελλάδα. Είπα ότι είναι ανάγκη να βρεθεί μια λύση. Πώς; Ας καθίσουν σε ένα τραπέζι όλοι όσοι είναι υπεύθυνοι για την κατάντια του ελληνικού ποδοσφαίρου, που έφεραν το ποδόσφαιρο σε αυτήν την κατάσταση και ας το λύσουν. Γιατί στο τέλος θα έλθει ο αποκλεισμός της Εθνικής, που θα είναι και η καταστροφή του ελληνικού ποδοσφαίρου και τότε δεν θα μας σώζει τίποτα. Δεν θα είμαστε ξένοι, θα είμαστε κοινοτικοί και αυτό είναι μόλις ένα από τα προβλήματα που θα έχουμε να αντιμετωπίσουμε. Αντί όμως, να γίνει κάτι ουσιαστικό, αυτό που συνέβη ήταν να ασχολούνται με την κάθε λέξη που λέει ο Μόρας ή ο κάθε Μόρας. Να γράφει ο καθένας ό,τι θέλει, για να έχουμε κάτι να ασχολείται ο κόσμος».\nΚαι ενόσω ουδείς ασχολείται επί της ουσίας, ξέρεις τι συμβαίνει; «Κάθε χρόνο η κατάσταση γίνεται χειρότερη. Είχαμε πει, θυμάμαι το 2004 ότι με αφορμή τον άθλο των παιδιών θα ήταν χρήσιμο να δημιουργήσουμε ένα ποδόσφαιρο πολύ καλύτερο, να γίνεται σιγά σιγά καλύτερο. Τελικά, κάθε χρόνο από τότε γίνεται χειρότερο» και μάλλον χρειάζονται μέρες ολόκληρες για να αναφερθούν οι λόγοι, ενδελεχώς. Ποια μπορεί να είναι όμως, η πρώτη προτεραιότητα; «Ας ξεκινήσουμε από τις ακαδημίες, από τα παιδιά, να τους δώσουμε τις σωστές βάσεις. Να έχουμε ένα ποδόσφαιρο που θα «βγάζει» παιδιά, τα οποία θα προωθούνται σε πρωταθλήματα της Ευρώπης. Αυτό θα ήταν το σωστό. Όπως σωστό θα ήταν να δημιουργούμε ανθρώπους, μέσω του ποδοσφαίρου».\nΟι αλλαγές που πρέπει να γίνουν στο Ελληνικό ποδόσφαιρο\nΟ ίδιος διατηρεί τη δική του ακαδημία στη Λάρισα. Για την ακρίβεια, έκανε δική του την πρώτη του ομάδα, τους Αμπελόκηπους. Πώς προσεγγίζει τα παιδιά; «Δεν ξεκινάς για να δημιουργήσεις ποδοσφαιριστές, αλλά για να δημιουργήσεις ανθρώπους. Για εμένα, η ακαδημία είναι σχολείο. Θέλω να πω ότι δεν σημαίνει πως όσα παιδιά είναι κοντά μας, θα παίξουν ποδόσφαιρο. Αυτό είναι το μόνο σίγουρο. Έρχονται όμως, για να διασκεδάσουν, για να μάθουν τι σημαίνει υπομονή, επιμονή, δουλειά, τα πάντα. Έχω την τύχη εδώ και δυο χρόνια να έχω στην ομάδα ανθρώπους, οι οποίοι πραγματικά είναι πολύ σωστοί. Είναι παιδαγωγοί -γιατί αυτό χρειάζονται πρωτίστως οι ακαδημίες. Δηλαδή, τι να πω στο παιδί που είναι 6 χρόνων; Το βάζεις να παίξει, να λειτουργεί μέσα σε ένα γκρουπ, μαζί με άλλα παιδάκια και να μάθει τι σημαίνει σεβασμός, προς τους συναθλητές μου, προς το δάσκαλο. Με ενδιαφέρει να προσφέρουμε ό,τι θα πρόσφερε ένα σωστό σχολείο, όπως αυτά της γενιάς μου. Γιατί τότε δεν κάναμε ό,τι θέλαμε μέσα στο σχολείο. Υπήρχε σεβασμός που πια δεν υπάρχει, διότι τώρα έχουμε ξεπεράσει τα όρια στα πάντα. Με όλα τα προβλήματα που υπάρχουν, λόγω της κρίσης, ο καθένας κοιτά να ξεσπάσει στον άλλον. Μα γιατί δεν βλέπουμε την κρίση, που δεδομένα έχει κάνει πολύ δύσκολη τη ζωή εκατομμυρίων ανθρώπων, και ως ουσιαστικό λόγο να αλλάξουν κάποια πράγματα συνολικά στο ποδόσφαιρο;».\nΕπειδή όπως πιθανόν να 'χεις καταλάβει, δεν λέει κάτι χωρίς να το έχει σκεφτεί προηγουμένως, ιδού τι εννοεί; «Δεν υπάρχει η οικονομική δυνατότητα να έχουν όλες οι ομάδες προέδρους με την οικονομική δυνατότητα αυτών στον Ολυμπιακό, Παναθηναϊκό, ΠΑΟΚ και ΑΕΚ. Και να σου πω και κάτι; Όχι, να μη χαλάσουν ούτε αυτοί πάρα πολλά χρήματα. Ας δημιουργήσουν ένα πρωτάθλημα με συγκεκριμένα οικονομικά δεδομένα, όπως είναι αυτό της Αμερικής, που έχει salary cap, να δημιουργηθεί ένα σύστημα που θα ξέρεις ότι έχεις να πληρώσεις πέντε ευρώ όλον τον χρόνο. Τα έχεις; Έχει καλώς, ξεκινάμε. Δεν τα έχεις; Δεν παίζεις».\n«Όταν ο ένας θέλει να φανεί πιο ισχυρός από τον άλλον και τελικά όλοι κάνουν του κεφαλιού τους, πώς να υπάρξει αποτέλεσμα; Όταν είναι χωρισμένοι σε στρατόπεδα, πώς θα βρουν λύσεις; Μόνο προβλήματα δημιουργούνται όταν ένας θέλει να διοικεί τα πάντα. Μάλλον λοιπόν, υπάρχουν άλλα ζητήματα που τους χωρίζουν, για τα οποία εμείς ή ο κόσμος δεν μπορούμε να κάνουμε κάτι. Αυτοί αποφασίζουν. Ας διαλέξουν λοιπόν, τι θέλουν να κάνουν, γιατί αυτό που ζει τώρα το ποδόσφαιρο στην Ελλάδα είναι κατάντια. Και χαίρομαι που έχει ανοίξει η πόρτα προς το εξωτερικό για τους Έλληνες παίκτες», οι οποίοι άπαξ και φύγουν, δεν ξαναγυρίζουν. «Βρίσκουν την υγειά τους! Και να θες να γυρίσεις, ξέρεις πως δεν μπορείς».\nΕκείνος σκέφτηκε ποτέ αυτό το ενδεχόμενο; «Πολλές φορές. Βρέθηκα στη στιγμή που δεν είχα αποφασίσει τι θα κάνω, είχα προτάσεις που δεν με κάλυπταν, με έπαιρναν κάποια τηλέφωνα από την Ελλάδα, το σκεφτόμουν, μετά.. το ξανασκεφτόμουν. Η αλήθεια είναι πως το σκέφτηκα όταν είχε μπει στη μέση η ΑΕΚ, αλλά η κατάσταση τότε ήταν τραγική. Ήταν η χρονιά που προσπαθούσε να σωθεί και τελικά, «έπεσε» στην τρίτη κατηγορία. Δεν μπορούσα να γυρίσω. Το συναίσθημα πάλευε με τη λογική που έλεγε ότι αν επέστρεφα θα ήταν ό,τι χειρότερο μπορούσα να κάνω, για εμένα και την οικογένεια μου. Θα ξεχνούσα και ό,τι είχα μάθει τα χρόνια που ήμουν στην Ιταλία. Αν ήξερα πως υπήρχε μια βάση ανθρώπων που θα βοηθούσαν να ξεκινήσει κάτι και ας ήταν από τη Γ' Εθνική, αν υπήρχε ένα τέτοιο project μπορεί και να επέστρεφα να βοηθήσω, αλλά να το κάνω χωρίς να υπάρχει το παραμικρό; Αυτό θα ήταν στο μυαλό μου πισωγύρισμα, γιατί είχα κάνει τα πάντα για να βρω δουλειά εκτός Ελλάδας. Πώς θα μπορούσα να γυρίσω για μια κατάσταση που δεν θα ένιωθα σιγουριά; Αυτό θα ήταν λάθος και ευτυχώς δεν το έκανα».\nΑυτό δεν σημαίνει πως δεν έχει κάνει γενικά λάθη, αλλά δεν μετανιώνει. «Να σου πω κάτι; Οι σκέψεις που έχω τώρα, είναι αυτές που είχα και τότε. Οπότε νιώθω πως τις τίμησα. Αν θεωρώ λάθος, σε εισαγωγικά, πως υπήρξαν φορές που δεν πήρα το καλύτερο συμβόλαιο; Ίσως και να ήταν, αν είχα άλλες προτεραιότητες. Θα σου πω για τη Βερόνα, με την οποία όταν έφυγα είχα συμβόλαιο για άλλα δυο χρόνια. Είχαμε μιλήσει με τον πρόεδρο και ξαφνικά έμαθα πως προσπαθούσε να με πουλήσει τον προηγούμενο Δεκέμβριο, χωρίς να μου πει τίποτα. Εγώ δεν ήθελα να φύγω, γιατί ήμουν πολύ δεμένος με την ομάδα, που τότε βίωνε μια πολύ δύσκολη κατάσταση.\nΉμασταν για υποβιβασμό και είπα στον πρόεδρο πως «δεν φεύγω στα μέσα μιας τέτοιας χρονιάς, γιατί δεν θέλω να εγκαταλείψω αυτά τα παιδιά. Ας «πέσει» η ομάδα, ας είμαι μέλος μιας ομάδας που θα υποβιβαστεί, με όποιο προσωπικό κόστος. Δεν με απασχολούσε, γιατί ένιωθα πως δεν ήταν σωστό να φύγω σε εκείνη τη χρονική στιγμή. Όλοι γύρω μου, μου έλεγαν ότι κάνω λάθος και να σκεφτώ τον εαυτό μου, αλλά δεν μπορούσα να το κάνω αυτό. Αν δεν νιώθω καλά με μια απόφαση, δεν θα την πάρω. Στο τέλος ποιος βγήκε χαμένος -σε εισαγωγικά-, επαγγελματικά; Εγώ, γιατί δεν πήρα καν τα δυο χρόνια που είχαμε συμφωνήσει με τη διοίκηση. Είναι όμως, το τελευταίο πράγμα που με απασχολεί. Αυτό που ήθελα ήταν να νιώθω γεμάτος και τώρα επιστρέφουμε στο χειροκρότημα της Κυριακής (27/11), οπότε καταλαβαίνεις πως τα παραπάνω χρήματα ή ένα ακόμα συμβόλαιο δεν μπορείς να τα βάλεις στο ίδιο ζύγι».\nΤο βράδυ του ατυχήματος στην Βουδαπέστη\nΕνόσω συνέβαιναν όλα αυτά με τη Βερόνα, είχε να αντιμετωπίσει και ουκ ολίγα άλλα θέματα. Θα έλεγες με ασφάλεια πως το 2015 δεν ανήκει στις καλές χρονιές της ζωής του. Τον Ιούλιο του 2015, έπειτα από υποχρέωση με την Εθνική, είχε επιβιβαστεί σε ταξί με τους Γιάννη Φετφατζίδη και Παναγιώτη Ταχτσίδη με προορισμό το αεροδρόμιο της Βουδαπέστης και από εκεί ο καθένας στην ομάδα του.\nΟ Βαγγέλης κάθισε στη θέση του συνοδηγού «και το θυμάμαι σαν τώρα, πέρασε από το μυαλό μου να μη βάλω ζώνη. Μου είχαν πει πως το αεροδρόμιο ήταν πολύ κοντά και δεν ξέρω... Σκέφτηκα να μη βάλω ζώνη, παρ' ότι εδώ και πολλά χρόνια είναι η πρώτη αυτόματη κίνηση που κάνω, όταν μπαίνω στο αυτοκίνητο. Τελικά, είπα από μέσα μου «τι λες ρε Βαγγέλη; Βάλε τη ζώνη σου» και αυτό τελικά μου έσωσε τη ζωή.\nΠάνω στην τελική ευθεία για το αεροδρόμιο, εκεί που ήμασταν ήρεμα και ωραία και πηγαίναμε με 100-120 χλμ, είδα ξαφνικά ένα αυτοκίνητο από την αντίθετη λωρίδα, να έρχεται προς τα επάνω μας. Θυμάμαι φώναξα «τι κάνει αυτός;» πριν τη σύγκρουση. Σε κλάσματα δευτερολέπτου, πέρασαν χιλιάδες σκέψεις από το μυαλό μου. Το πρώτο πράγμα που έκανα, αφότου άνοιξα τα μάτια μου και συνειδητοποίησα πως υπάρχω, ήταν να στραφώ στον οδηγό μας που ήταν ξαπλωμένος δίπλα μου, χτυπημένος με αίματα. Παντού υπήρχαν καπνοί και άνοιξα την πόρτα για να πάρω αέρα. Έπεσα στην άσφαλτο και σηκώθηκα απότομα για να τσεκάρω τον Παναγιώτη και τον Γιάννη. Είδα πως ο Παναγιώτης κρατούσε τον Γιάννη, που είχε χτυπήσει στο κεφάλι και ήταν σε κατάσταση σοκ. Πήγα στο άλλο αυτοκίνητο να τσεκάρω τους επιβάτες. Η γυναίκα που καθόταν στη θέση του συνοδηγού ήταν ακίνητη, από το σοκ και το άλλο μισό αυτοκίνητο ήταν διαλυμένο. Αυτό που αντίκρισα ήταν ό,τι χειρότερο υπήρχε». Ο οδηγός είχε πεθάνει ακαριαία.\n«Επέστρεψα στα παιδιά και άρχισα να παίρνω τηλέφωνο τους ανθρώπους της Ομοσπονδίας. Αν θυμάμαι καλά πήρα τον Καραγκούνη, δεν θυμάμαι αν τον βρήκα. Ευτυχώς όμως, βρήκα τη δικηγόρο που ήταν στην αποστολή και επρόκειτο να φύγει την επόμενη ημέρα με εμάς. Ήλθε η αστυνομία, το ασθενοφόρο... και ακολούθησαν όσα γίνονται σε αυτές τις περιπτώσεις. Αλλά εντάξει, μέσα σε κλάσματα δευτερολέπτου τα είδα όλα. Ήταν η χρονιά που δεν έλεγε να σταματήσει...» τα χτυπήματα. Γιατί από το 2014 αντιμετώπιζε και ένα άλλο ζήτημα από αυτά που αλλάζουν την κοσμοθεωρία που έχεις και σίγουρα τη ζωή σου.\nΠριν μιλήσουμε και για αυτό, για τον αδελφό του που δεν είναι πια ανάμεσα μας, θέλησα να μάθω αν στη χρονιά που δοκιμάστηκε περισσότερο από ποτέ, ένιωσε πως δεν είχε άλλη άλλη δύναμη, άλλο κουράγιο; Ότι για να κάνει έστω ένα βήμα -στην κυριολεξία-, χρειαζόταν να προσπαθήσει, ενδεχομένως να παλέψει με τον εαυτό του, ώστε να βρει από κάπου να κρατηθεί;\n«Φυσικά, φυσικά... Μετά το ατύχημα ήμουν χάλια. Μου πήρε μέρες να συνέλθω. Ήμουν χαμένος σε σκέψεις, σε εικόνες, πέρασαν όλα από μπροστά μου, καθόμουν μόνος μου στο μπαρ του ξενοδοχείου και προσπαθούσα να ηρεμήσω. Ήμουν χαμένος, χαμένος... σε άλλον κόσμο. Σκέψεις πολλές, για όσα σου 'χουν συμβεί»... και ήταν πολλαπλάσια από εκείνα που μπορεί να αντέξει ο άνθρωπος. Νιώθει πως λειτούργησε το ένστικτο της αυτοσυντήρησης; «Τι να σου πω; Κάποιοι χειροτερεύουν και άλλοι βρίσκουν τη δύναμη να το ξεπεράσουν. Πρέπει να πιαστείς από κάπου, να βοηθηθείς». Από πού πιάστηκε εκείνος; «Από αυτό που συνέβαινε στον αδελφό μου. Κατέληξα λοιπόν, στο ότι δεν έγινε και τίποτα -η κατάσταση θα μπορούσε να είναι πολύ χειρότερη- και επικεντρώθηκα στον Τάκη, γιατί είχαμε κάνει τη μεταμόσχευση και ήμασταν στα μισά της θεραπείας του. Δεν είχα τελικά, πολλά να σκεφτώ πέραν του ότι η ζωή είναι μια στιγμή. Τη μια είσαι, την άλλη δεν είσαι. Ένα τσαφ, που λέμε».\nΜόνο που συνήθως θυμόμαστε ότι αυτή είναι η πραγματικότητα, όταν μας συμβαίνει κάτι. Όχι κάθε μέρα. «Για αυτό λέω μάλλον είναι προτιμότερο να ασχολούμαστε με σοβαρά πράγματα, αντί του τι κάνει ο άλλος. Να κάνουμε αυτοκριτική και να βελτιωνόμαστε. Ας γίνουμε καλύτεροι άνθρωποι εμείς πρώτα και μετά θα γίνουν και οι άλλοι. Αν αφιερώσουμε όλοι στον εαυτό μας, το χρόνο που αφιερώνουμε στο να κρίνουμε τους άλλους, θα γίνουμε όλοι καλύτεροι».\nΑυτό το “τσαφ” της ζωής έγινε πιο ξεκάθαρο με τον πιο σκληρό τρόπο, στις 17 Ιουλίου του 2015, όταν ο αδελφός του πέθανε σε κλινική της Λάρισας. Ήταν 35 χρόνων. Τον Απρίλιο του 2014, ο Τάκης είχε διαγνωστεί με σπάνια -επιθετική- μορφή λευχαιμίας. Βρισκόταν στη Μελβούρνη της Αυστραλίας για διακοπές, όταν αισθάνθηκε αδιαθεσία και πήγε στο νοσοκομείο για εξετάσεις. Η εισαγωγή του έγινε στις 7 Απριλίου. Μετά το World Cup πήγε και τον βρήκε εκεί ο Βαγγέλης, ο οποίος αποδείχθηκε 100% συμβατός δότης μυελού των οστών. Έμεινε 25 ημέρες στη Μελβούρνη, για να προχωρήσει στη διαδικασία, ο Τάκης παρουσίασε πρόοδο, έκανε το ταξίδι της επιστροφής στην Ελλάδα τον Ιούλιο του 2015, για να αφήσει λίγες μέρες αργότερα την τελευταία του πνοή.\nΕπιθυμία του Τάκη ήταν το «Save Moras»\n«Μετά τη μεταμόσχευση, είχαμε αποφασίσει με τον αδελφό μου πως θα δημιουργούσαμε σωματείο, με το όνομα «Save Moras», έτσι ώστε να ενημερώσουμε τον κόσμο όσο καλύτερα γίνεται για τη διαδικασία του να γίνεις δότης μυελού. Η αλήθεια είναι πως δεν υπάρχει πληροφόρηση όχι μόνο στην Ελλάδα, αλλά γενικά στην Ευρώπη. Αυτός ήταν ο στόχος. Τα πράγματα δεν πήγαν όπως θέλαμε και τότε είχαμε έναν ακόμα λόγο να πραγματοποιήσουμε το όνειρο του αδελφού μου. Έξι μήνες μετά δημιουργήσαμε το σωματείο, ώστε και να κρατήσουμε τη μνήμη του ζωντανή, αλλά έγινε αυτό που βοήθησε πάρα, μα πάρα πολύ, ώστε να ξεφεύγουμε λίγο, να παίρνουμε περισσότερη δύναμη για να αντέχουμε τον πόνο μας. Και ακόμα ισχύει αυτό. Ναι μεν, σου τον θυμίζει, αλλά σε κάνει να νιώθεις πάρα, μα πάρα πολύ καλά, γιατί βοηθάς κόσμο. Κάνουμε τα πάντα, για να παρέχουμε σωστή ενημέρωση στην Ελλάδα, σε συνεργασία με το «Χάρισε Ζωή» της Πάτρας. Εκείνοι είναι υπεύθυνοι για τις λήψεις -εμείς δεν μπορούμε να τις κάνουμε, διότι πρέπει να υπάρχει άμεση σχέση με νοσοκομείο.\nΞεκινήσαμε λοιπόν, τις ενημερώσεις από τη Λάρισα, όπου ο Τάκης ήταν πολύ δημοφιλής γενικά ως χαρακτήρας. Τον γνώριζαν και τον αγαπούσαν πάρα πολλοί στην πόλη μας και από εκεί αρχίσαμε την προσπάθεια. Μετά βγήκαμε προς τα έξω. Ομολογώ πως στην Ελλάδα δεν έχω κάνει πολλά πράγματα, πέραν του να «εκμεταλλευτώ» το όνομα μου, ώστε να το επικοινωνήσουμε ακόμα καλύτερα. Το τρέχουν άλλα άτομα: η αδελφή μου, οι φίλοι του αδελφού μου. Αυτό που κάνουμε είναι παρεΐστικο. Είμαστε όλοι εθελοντές και μας δένει η αγάπη μας για τον Δημήτρη. Μακάρι όταν έχω και εγώ χρόνο να το «μεγαλώσουμε» και να γίνει όπως πρέπει να γίνει: ένα μεγάλο σωματείο, με σωστά γραφεία... Να γίνει κάτι μεγάλο».\nΕκείνος το «έτρεξε» στην Ιταλία «στον ενάμιση τελευταίο χρόνο που ήμουν στη Verona. Δημιουργήσαμε ένα «παράρτημα» του σωματείου. Κατ' αρχάς, το «έτρεξα» σε επίπεδο ενημέρωσης στα σχολεία, να εξηγήσω σε παιδιά τι σημαίνει να είσαι δότης, αλλά και σε ηλικίες γύρω στα 17-18. Κάναμε και ένα φιλικό παιχνίδι (στις 20/2 του 2016) και δημοπρατήσαμε τις φανέλες που φορούσαμε (η Hellas Verona και η Chievo, με το logo «Save Moras»). Μετά, προσπαθήσαμε να συγκεντρώσουμε περισσότερο, χρήματα μέσω καλεσμάτων στην Ιταλία. Στην Ελλάδα έχουμε πολύ μεγάλη επιτυχία στο κομμάτι των δοτών, έχουν ξεπεράσει τα 1000 άτομα και συνεχίζουμε».\nΤου ζήτησα να εξηγήσει και τη διαδικασία που όχι... δεν προκαλεί αναπηρία. Όπως πιθανόν να έχεις καταλάβει, η τεχνολογία έχει εξελιχθεί σε αυτό το θέμα. «Υπάρχουν δύο διαδικασίες. Εμείς κάνουμε αυτήν με το σάλιο και την μπατονέτα που μπορεί να την κάνει οποιοσδήποτε μόνος του, σπίτι του. Παρ' όλα αυτά, έχουμε εθελοντές να πάρουν το δείγμα και αυτομάτως έχεις γίνει δότης μυελού των οστών. Το θέμα όμως, είναι να σε πείσουμε, να σου δώσουμε να καταλάβεις τι σημαίνει να είσαι δότης. Μέσα σε ένα λεπτό παρέχεις σε έναν άνθρωπο τη δυνατότητα να ελπίζει. Μη ξεχνάς πως πρόκειται για μια αρρώστια που όπως βλέπουμε, απασχολεί ολοένα και περισσότερους ανθρώπους. Τα κρούσματα λευχαιμίας πλέον, είναι πολύ συχνά και καταλαβαίνεις πόσο σημαντικό είναι να υπάρχουν δότες. Στην Ελλάδα είμαστε πάρα πολύ λίγοι. Σε 11 εκατομμύρια ανθρώπους, έχουμε μόνο 30.000. Εμείς μέσα σε 7 μήνες είχαμε καταφέρει να κάνουμε δότες 700 άτομα. Τότε έγινε ξεκάθαρο πως όλα είναι θέμα ενημέρωσης. Όπου μπορούμε να βοηθήσουμε, βοηθάμε. Το λέω: είναι γελοίο, γελοίο, γελοίο. Είναι γελοίο το πώς μπορείς να δώσεις μια ελπίδα».\n«Όταν γίνεσαι δότης στην ουσία, παρακαλάς να βοηθήσεις έναν άνθρωπο. Να είσαι συμβατός με κάποιον. Συνδέεσαι με ένα μηχάνημα για πέντε ώρες και δίνεις βλαστοκύτταρα. Δεν υπάρχει ούτε πόνος, ούτε τίποτα. Ακόμα και αν χρειαστεί να προχωρήσεις σε δωρεά με συλλογή από τον ίδιο τον μυελό, δεν υπάρχει κίνδυνος παράλυσης, όπως συνέβαινε σε παλαιότερες δεκαετίες, σε πολύ ιδιαίτερες περιπτώσεις. Πλέον δεν υπάρχει ο παραμικρός κίνδυνος. Σου δίνουν 0% κινδύνου».\nΠώς είναι η ζωή ενάμιση χρόνο χωρίς τον Τάκη; «Με βοηθά το γεγονός ότι είμαι έξω και δεν έχω στην καθημερινότητα μου σκέψεις του αδελφού μου. Όταν επιστρέφω στη Λάρισα είναι πιο δύσκολο. Είναι σε κάθε γωνιά. Στο εξωτερικό δεν είχα στιγμές μαζί του. Ζω πλέον, την ημέρα μου και για εκείνον. Ό,τι και αν πούμε, ό,τι και αν κάνουμε δεν μπορεί κανείς να σε καταλάβει. Μόνο όποιος έχει περάσει ανάλογες καταστάσεις αντιλαμβάνεται ποιο είναι το συναίσθημα. Αυτό που έκανα ήταν να προσπαθήσω να συμβιβαστώ με την απώλεια. Έρχονται σκέψεις, φεύγουν σκέψεις, «πέφτεις» σε κατάθλιψη, ξανασηκώνεσαι και όλα είναι ένας αγώνας. Υπάρχουν κάποιοι άνθρωποι δίπλα σου, οι οποίοι δεν φταίνε σε τίποτα. Προσπαθείς και παίρνεις δύναμη από αυτούς, τους οποίους πρέπει να βοηθήσεις. Να στηρίξεις την οικογένεια σου, τη μητέρα σου, τον πατέρα σου. Πρέπει να τα σκέφτεσαι όλα, όλα και προσπαθείς να βρεις τη δύναμη να ανταπεξέλθεις. Διαφορετικά, τρελαίνεσαι. Δεν το θέλω αυτό! Θέλω να βρω τη δύναμη να κάνω κάτι καλό, μέσα από όλη αυτήν την κατάσταση» και όπως κατάλαβες, δεν θα αρκεστεί σε τίποτα λιγότερο.\tΕτικέτες\nΠοδόσφαιρο,\tΕλλάδα\tRating


19 | Μαρτίου | 2013 | Ῥωμηῶν Ἐνημέρωση\nby ΡΩΜΗΟΣ | 19/03/2013 · 10:52 ΜΜ\nΤου Husrev Tabak– (από το Εθνικό Κέντρο Έρευνας και Στρατηγικής Ανάλυσης)\nΗ πρόσφατη δήλωση του πρώην διάσημου ποδοσφαιριστή, Hakan Shukur, ότι είναι Αλβανός και όχι Τούρκος, είναι σύμφωνη με την πολιτική ρητορική του κυβερνώντος Κόμματος Δικαιοσύνης και Ανάπτυξης- AK, που εδώ και καιρό προσπαθεί να περιθωριοποιήσει την εθνοτική πολική σκηνή, υπέρ της εθνικής ενότητας.\nΕκείνο που ελκύει στο γεγονός αυτό, είναι η κλήση αφύπνισης για την αλβανική κοινότητα, της οποίας η εθνική ταυτότητα έχει παραμείνει κάτω από την επιφάνεια της τουρκικής κοινωνίας για περισσότερο από έξι δεκαετίες, γράφει το αλβανικό δημοσίευμα και συνεχίζει:\nΗ αλβανική παρουσία στην Τουρκία είναι στην πραγματικότητα μια κληρονομιά της Οθωμανικής Αυτοκρατορίας. Συνέχεια →\nTagged as Μειονότητες Τουρκίας, ΤΟΥΡΚΙΑ


Ημέρες Καριέρας 2022 από το Πανεπιστήμιο Ιωαννίνων | Skywalker.gr\nΗμέρες Καριέρας 2022 από το Πανεπιστήμιο Ιωαννίνων\nΟι Ημέρες Καριέρας επιστρέφουν στο Πανεπιστήμιο Ιωαννίνων διαδικτυακά στις 19 & 20 Μαΐου 2022.\nΗ Δομή Απασχόλησης και Σταδιοδρομίας του Πανεπιστημίου Ιωαννίνων διοργανώνει τις Ημέρες Καριέρας 2022 (ΗΚ 2022) και προσκαλεί τους φοιτητές και αποφοίτους του Πανεπιστημίου να συμμετάσχουν σε αυτές. Οι ΗΚ 2022 είναι μια ιδιαίτερα σημαντική εκδήλωση εξωστρέφειας του Πανεπιστημίου Ιωαννίνων, που επιδιώκει να φέρει τους φοιτητές και τους αποφοίτους του σε επαφή με τον επιχειρηματικό και επιχειρησιακό κόσμο.\nΣυμμετέχοντας στις Ημέρες Καριέρας 2022 του Πανεπιστημίου Ιωάννινων μπορείτε:\nνα γνωρίσετε τις συμμετέχουσες επιχειρήσεις που αναζητούν ανθρώπινο δυναμικό\nνα πραγματοποιήσετε συνεντεύξεις με στελέχη επιχειρήσεων\nνα αντλήσετε ενημέρωση αναφορικά με την προοπτική απασχόλησης σε συγκεκριμένες εταιρίες\nΜετά την ολοκλήρωση του διημέρου των Ημερών Καριέρας 2022, τα βιογραφικά σημειώματα όσων το επιθυμούν θα σταλούν στις συμμετέχουσες επιχειρήσεις για την πραγματοποίηση συνεντεύξεων γνωριμίας και διερεύνησης δυνατοτήτων συνεργασίας.\nΑρχίστε σήμερα την ενημέρωσή σας για τη σωστή προετοιμασία σας και συμμετοχή σας στις ΗΚ 2022 στοhttps://careerdays.dasta.uoi.gr\nΕγγραφή φοιτητών / αποφοίτων για τη συμμετοχή στις «ΗΚ 2022»: από 13/04/2022 έως 15/05/2022 στοhttps://forms.gle/wyXfs7eM3RhmY5Uj7\n#ImeresKarieras2022 #UOI #UniversityofIoannina #dasta #career #Career #Networking #Students #alumniuoi #espa\nΟι Ημέρες Καριέρας 2022 υλοποιούνται στο πλαίσιο του έργου Γραφείο Διασύνδεσης Πανεπιστημίου Ιωαννίνων χρηματοδοτούμενο από το Ε.Π. «Ανάπτυξη Ανθρώπινου Δυναμικού και Διά Βίου Μάθηση», ΕΣΠΑ 2014-2020.\nΗμέρες Καριέρας 2022 Πανεπιστήμιο Ιωαννίνων διαδικτυακά 9 & 20 Μαΐου\n14-04-2022 | 9:45:00


Βιωματικό σεμινάριο για το φόβο - www.mcnews.gr\nΤετάρτη, 20 Οκτωμβρίου 2021 - 2:03:27μ.μ.\nΤα καλά νέα είναι πως αυτός ο φαινομενικά μεγάλος αντίπαλος δεν είναι ανίκητος. Μάθετε πώς θα βρείτε τα... κουμπιά του στο βιωματικό σεμινάριο της Ελένης Αϋφαντή. Η γνωστή Σύμβουλος Προσωπικής Ανάπτυξης (life coach) θα σας βοηθήσει να επιστρατεύσετε όλα τα εργαλεία και να πετάξετε από πάνω σας τη... σκουριασμένη πανοπλία σας. Το βαρίδι που τρέφεται από τον φόβο και που σας κρατά μακριά από την ευτυχία.\n«Με τη σκέψη ότι ο δράκοντας υπήρχε μόνο αν το πίστευε ο ίδιος, ο ιππότης, άρχισε να διασχίζει την γέφυρα. Ο δράκοντας, μουγκρίζοντας, έριξε πίσω απ' τον ιππότη ένα χείμαρρο φωτιά. Ο ιππότης έκανε μεταβολή, γύρισε πίσω τρέχοντας και με ένα ουρλιαχτό πόνου, έτρεξε να βουτήξει τον φλογισμένο πισι¬νό του στο κρύο νερό ενός ποταμιού. Οι φλόγες έσβησαν μ' ένα σύριγμα.\n- Γιατί, απ' τη στιγμή που πίστεψες ότι ο δράκοντας είναι αληθινός, έκανες και τη φωτιά αληθινή.»


Ο Χρήστος Παπάς Κρεμμύδας μιλά στον "Εδεσσαϊκό κόσμο" - artandartmagazine.gr\nΟ Χρήστος Παπάς Κρεμμύδας μιλά στο “Εδεσσαϊκό κόσμο” και στον δημοσιογράφο Λεωνίδα Τούσια\nΜετά την υποβάθμιση της πολιτιστικής ζωής της πόλης, σήμανε η ώρα και του περιβάλλοντος. Πρωτοβουλίες που ενώ ξεκινούν για την επίλυση ενός προβλήματος εκδηλώνονται με τέτοια μονόπαντη οπτική και συμπεριφορά που συρρικνώνουν μοιραία τον φυσικό πρωταγωνιστικό ρόλο που κατέχει το περιβάλλον, αιώνες τώρα, σ’αυτόν εδώ τον τόπο. Έντονη ανησυχία προκαλούν οι εξελίξεις σχετικά με το έργο που σχεδιάζεται να εκτελεστεί από την Περιφερειακή Ενότητα Πέλλας, με τίτλο «Αντιπλημμυρική προστασία Έδεσσας Π. Εδεσσαίος». Εξελίξεις που «έτρεξαν» και είναι έτοιμες προς υλοποίηση με την σταδιακή άρση της καραντίνας. Πρόκειται για έργο που επιδιώκει να εκτελεστεί χωρίς προηγούμενη περιβαλλοντική μελέτη και με τρόπο τρόπο που εγείρει εύλογα ερωτηματικά για την πρόκληση μακροχρόνιων δυσμενών επιπλοκών στο περιβάλλον. Σύσσωμη η αντιπολίτευση, σε ομοθυμία σπάνια για την πολιτική ιστορία του τόπου, διεκδικεί να μην τσιμεντοστρωθεί το μεγαλύτερο ποτάμι της πόλης. Η συμπολίτευση, άραγε, αρκείται σε ψιθύρους και μεμονωμένες φωνές ή θα σταθεί στο ύψος των περιστάσεων παίρνοντας ξεκάθαρη θέση; Το περιβαλλοντικό πλέγμα που δημιουργεί το ποτάμι, η υδάτινη αρτηρία που τροφοδοτεί τον περίφημο καταρράκτη μας και δίνει ζωή στο πράσινο που μας αγκαλιάζει, παρασημοφορώντας την Έδεσσα με τον τίτλο της «Πόλης των Νερών», αποτελεί το σημαντικότερο οικοτουριστικό περιουσιακό στοιχείο του Δήμου. Είναι η βιτρίνα μας. Ο πολλαπλασιαστής ισχύος μας.\nΤο εργαλείο μέσα από το οποίο συντηρούμε την εικόνα μη-αντιγράψιμης ομορφιάς και φυσικού κάλλους με την οποία μας χαρακτηρίζουν, προσελκύουμε τον όποιο τουρισμό και διατηρούμε μια αισιόδοξη προοπτική για το μέλλον της πόλης. Παράλληλα, το νερό είναι πολύτιμο εργαλείο για τους αγρότες και ακούραστος κτίστης και συντηρητής του γεωλογικού θαύματος του βράχου της Έδεσσας εδώ και χιλιάδες χρόνια. Και η Περιφέρεια Κεντρικής Μακεδονίας, φυσικός σύμμαχος των δήμων του νομού μας στην προσπάθεια ανάπτυξης, προσπαθώντας να σουλουπώσει την μέχρι σήμερα απουσία έργων της στον Δήμο Έδεσσας, καταφέρνει και καλουπώνει με τσιμέντο το παρόν και το μέλλον της πόλης! Απειλεί, καταχρηστικά, να απαξιώσει τα νερά μας, να αλλάξει το πρόσωπο της πόλης όπως το γνωρίσαμε για τα επόμενα πολλά χρόνια και να μας κάνει παράδειγμα προς αποφυγή για όλο το πανελλήνιο πηγαίνοντας κόντρα σε πλείστα όσα παραδείγματα βιώσιμης ανάπτυξης των περιβαλλοντικά προηγμένων χωρών! Οι χώρες από-τσιμεντοποιούν όσο και όπου μπορούν, αναδεικνύοντας το φυσικό κάλλος, φέρνοντας τους κατοίκους εγγύτερα στην φύση και κάνοντας παρεμβάσεις ουσίας, όπως για παράδειγμα δημιουργία μικρών φυσικών πισινών ή εγκατάσταση μικρής κλίμακας υδροτουρμπινών (να ωραία έργα εάν πραγματικά ενδιαφέρεται η Περιφέρεια), που μπορούν να συμβάλλουν στην ανάπτυξη του τουρισμού και την αναβάθμιση της ποιότητας ζωής των κατοίκων του Δήμου μας.\nΗ σύγχρονη και ανθρώπινη πόλη που ονειρευόμαστε, μία πόλη φιλική για τους πολίτες και τους επισκέπτες της, με υψηλή ποιότητα ζωής, πηγή ενέργειας για τους νέους και πόλο έλξης οικογενειών, είναι μία πόλη με σεβασµό στο περιβάλλον και κυρίως τσιμέντο εκεί που χρειάζεται, στα θεμέλια των οικοδομών και όχι στις κοίτες των ποταμών. Το ποτάμι είναι περιουσία των πολιτών της Έδεσσας.\nΧΡΗΣΤΟΣ ΠΑΠΑΣ ΚΡΕΜΜΥΔΑΣ\nΓεννήθηκε στο Άουγκσμπουρκ της Γερμανίας το 1992. Γονείς του ο πολιτικός μηχανικός Κώστας Παπάς και η φιλόλογος Μαρία Κρεμμύδα. Μεγάλωσε στην Έδεσσα, στη γειτονιά των Καταρρακτών. Αποφοίτησε με «A-Levels» από το Βρετανικό Σχολείο «B.I.S.» του Βελιγραδίου, ενταγμένο στο δίκτυο συνεργαζόμενων σχολείων με το Πανεπιστήμιο του Cambridge. Για τη δράση του στο σχολείο του απονεμήθηκε η τιμητική διάκριση για νέους του Δούκα του Εδιμβούργου. Στα κοινά δραστηριοποιήθηκε από τα μαθητικά του χρόνια συνεχίζοντας και στο Πανεπιστήμιο ως ενεργό μέλος του φοιτητικού κινήματος και του συλλόγου φοιτητών της Σχολής Πολιτικών Επιστημών του Αριστοτελείου Πανεπιστημίου Θεσσαλονίκης της οποίας είναι πτυχιούχος και μεταπτυχιακός φοιτητής του προγράμματος «Πολιτική Ιστορία, Πόλεμος και Στρατηγικές Σπουδές». Ειδικότερα τον ενδιαφέρουν θέματα βαλκανικής συνεργασίας και έχει παρακολουθήσει ενεργά πολλά ανάλογα συνέδρια σε βαλκανικές χώρες δημιουργώντας σταθερές φιλίες. Γνωρίζει τρεις γλώσσες Αγγλικά, Γερμανικά και Σερβικά. Επαγγελματικά δραστηριοποιείται στη Θεσσαλονίκη, στον τομέα του Πολιτισμού και της διοργάνωσης εκδηλώσεων αποκτώντας ένα ευρύ δίκτυο συνεργασιών. Από το 2012 προεδρεύει του Δ.Σ. του Πολιτιστικού Οργανισμού «Επί Σκοπόν». Μεταξύ άλλων ξεχωρίζουν η συνεισφορά του σε «Θεσσαλονίκη: Ευρωπαϊκή Πρωτεύουσα Νεολαίας 2014», η δημιουργία του διεθνούς κινηματογραφικού φεστιβάλ «Taratsa Film Festival» και του αρχιτεκτονικού πρότζεκτ «Creating Landmarks», η συν-διοργάνωση συναυλιών με την «kazandB Productions» σε «Φεστιβάλ Μονής Λαζαριστών», «Φεστιβάλ Νεολαίας Τυχερού Έβρου», «Fanari Festival» Κομοτηνής, «Φεστιβάλ Παρά Πόδας» Καβάλας και η διαχείριση του «Μύλος Club», της ιστορικότερης μουσικής σκηνής της Θεσσαλονίκης, καθώς και οι συνεργασίες με το φεστιβάλ «Παρά Θιν’Αλός» του Δήμου Καλαμαριάς, την Σχολή Καλών Τεχνών του Α.Π.Θ. και το Βυζαντινό Μουσείο Θεσσαλονίκης. Σε τοπικό επίπεδο συν-δημιούργησε την μουσική σκηνή «Art Factory» στον ιστορικό βιομηχανικό Πολυχώρο του Κανναβουργείου. Οργάνωσε συναυλίες στο Ανοιχτό Θέατρο Γαβαλιώτισσας και συνέβαλε στην ανάπτυξη του «Φεστιβάλ Πόζαρ». Συμμετέχει ενεργά στο Εθελοντικό Κίνημα και σε πρωτοβουλίες της Κοινωνίας των Πολιτών με δράσεις σε Θεσσαλονίκη και Έδεσσα. Διετέλεσε μέλος του Διοικητικού Συμβουλίου και Υπεύθυνος Τύπου του Δικτύου Εθελοντικών Οργανώσεων Θεσσαλονίκης «Thess Δίκτυο». Μέλος στην δομή του Στεκιού Μεταναστ(ρι)ών, στην ομάδα διοργάνωσης του «Αντιρατσιστικού Φεστιβάλ Κοινωνικής Αλληλεγγύης Θεσσαλονίκης» και στην ομάδα ενισχυτικής διδασκαλίας για ημεδαπούς και αλλοδαπούς «Εκτός Τάξης». Συνεργάστηκε με το «Anna Lindh Foundation» σε θέματα διαπολιτισμικού διαλόγου και με το «Heinrich Böll Stiftung» σε καμπάνιες κατά του ρατσισμού. Παράλληλα υποστήριζε την διοργάνωση του οικολογικού φεστιβάλ «GreenWave». Είναι ιδρυτικό μέλος της «Κίνησης Νέων Έδεσσας» με δράσεις για την προστασία του περιβάλλοντος, τον εθελοντισμό, τον αθλητισμό και τον πολιτισμό. Ως μουσικός παίζει τύμπανα και παραδοσιακά κρουστά στο συγκρότημα «Βουκολική Διαταραχή» και στην μουσικο-θεατρική ομάδα του τμήματος μουσικών σπουδών του Α.Π.Θ. «Μουσικό Πολύτροπο». Συμμετέχει στην ομάδα Εδεσσαίων εθελοντών μουσικών. Έχει ολοκληρώσει πρόσφατα την στρατιωτική του θητεία με τον βαθμό του Έφεδρου Ανθυπολοχαγού, αποφοιτώντας ως 3ος της σειράς των Αξιωματικών Βολής από την Σχολή Πυροβολικού.\nΠροηγούμενο άρθρο“Μυθιστοτικό υπόβαθρο του Δικαίου”. Γράφει ο Διδάκτωρ Δημοσίου Δικαίου Βασίλης Μαστρογιάννης\nΕπόμενο άρθροΜάκης Βασιλόπουλος: “Ο επιτυχημένος μάνατζερ & ασυναγώνιστος αθλητής”. Γράφει ο Γιώργος Αργυρόπουλος


αντιοξειδωτικά φρούτα – Food Stories\nΑποτοξίνωσε τον οργανισμό σου με 5 φρούτα\n· Αυτά είναι τα πιο αντιοξειδωτικά φρούτα για να αποτοξινώσεις τον οργανισμό σου αυτό το καλοκαίρι. ·\nΥγεια & Διατροφη / Μάι 29, 2015 /\nΤο καλοκαίρι έφτασε και νομίζω πως τα δροσερά φρούτα εποχής είναι ο καλύτερος να κάνεις αποτοξίνωση πριν την ώρα της κρίσεως στην παραλίας! Βατόμουρα Τα βατόμουρα δεν τα βρίσκεις εύκολα η αλήθεια είναι αλλά πραγματικά αξίζει τον τρόπο να ταλαιπωρηθούμε λιγάκι ψάχνοντας τα γιατί: είναι πλούσια πηγή φυλλικού οξέος και βιταμίνης C, αντικαρκινικά, προστατεύουν τα όμορφα […]


Τα συμπτώματα της εγκυμοσύνης πριν την καθυστέρηση της περιόδου - AllYou.gr\nO Dr. Παναγιώτης Θ. Πολύζος μας γράφει για όλα εκείνα που "δείχνουν" από νωρίς ότι θα γίνεις μαμά.\n| Ιαν 24, 2018\n1. Ευαισθησία και πρήξιμο στο στήθος\nΈνα από τα πιο συχνά και πρώιμα συμπτώματα της εγκυμοσύνης είναι η ευαισθησία και οι πόνοι που αισθάνεται μια γυναίκα στο στήθος της, ως συνέπεια της απότομης αύξησης των επιπέδων των ορμονών στον οργανισμό της. Η αίσθηση του πόνου μπορεί να μοιάζει με την αίσθηση πόνου που έχει το στήθος σας πριν την περίοδο. Επίσης μπορεί να αισθάνεστε το στήθος σας πιο μεγάλο και βαρύτερο από τις πρώτες εβδομάδες κύησης.\n2. Nαυτία με ή χωρίς εμετό\nΗ πρωινή αδιαθεσία αρχίζει συνήθως τρεις εβδομάδες μετά τη σύλληψη. Οι έγκυες γυναίκες μπορεί επίσης να διαπιστώσετε ότι μυρωδιές που ποτέ στο παρελθόν δεν σας ενοχλούσαν, τώρα σας προκαλούν ναυτία.\n3. Αυξημένη ούρηση\nΗ έντονη συχνουρία εμφανίζεται από τις πρώτες κιόλας ημέρες της σύλληψης. Και αυτό συμβαίνει διότι κατά τη διάρκεια της εγκυμοσύνης η ποσότητα του αίματος και άλλων σωματικών υγρών αυξάνει απότομα, κι αυτό οδηγεί σε αύξηση της ροής από τα νεφρά προς την ουροδόχο κύστη σας.\n4. Κόπωση και υπνηλία\nΈνα από τα πρώτα σημάδια που θα παρατηρήσετε κατά τη διάρκεια των πρώτων εβδομάδων της εγκυμοσύνης είναι η κούραση. Κατά τη διάρκεια της πρόωρης εγκυμοσύνης, τα επίπεδα της ορμόνης προγεστερόνης εκτοξεύονται στα ύψη, κάτι που μπορεί να σας κάνει να αισθάνεστε αυξημένη υπνηλία.\n5. Απέχθεια για κάποιες τροφές και αυξημένη επιθυμία για άλλες\nΠολλές γυναίκες αναφέρουν ότι ένα από τα πρώτα σημάδια της εγκυμοσύνης είναι η έντονη απέχθεια για κάποια τρόφιμα και η ξαφνική επιθυμία για συγκεκριμένες τροφές. Αυτό μπορεί να προκληθεί από την αύξηση των επιπέδων της β χοριακής γοναδοτροπίνης (β-HCG), της ορμόνης της εγκυμοσύνης η οποία παράγεται αφού εμφυτευτεί το γονιμοποιημένο ωάριο.\n6. Ελαφριά αιμορραγία\nΜερικές φορές μια μικρή ποσότητα κολπικής αιμορραγίας είναι ένα από τα πρώτα σημάδια της εγκυμοσύνης. Γνωστή ως η “αιμορραγία εμφύτευσης”, αυτό συμβαίνει όταν το γονιμοποιημένο ωάριο προσκολλάται στο τοίχωμα της μήτρας, περίπου 10 έως 14 ημέρες μετά από τη σύλληψη. Αυτή η αιμορραγία γενικά διαρκεί για ένα σύντομο χρονικό διάστημα και συμβαίνει περίπου τις ημέρες της κανονικής εμμήνου ρύσεως. Γι' αυτό και πολλές γυναίκες δεν αντιλαμβάνονται εγκαίρως ότι είναι έγκυες και απλά πιστεύουν ότι έχουν μια πολύ ελαφριά περίοδο.\n7. Παράξενη γεύση στο στόμα\nΤις πρώτες μέρες την εγκυμοσύνης μπορεί να έχετε μια παράξενη μεταλλική γεύση. Κάποιες γυναίκες μπορεί να αναπτύξουν μια αναπάντεχη απέχθεια για κάτι καθημερινό και οικείο, όπως το τσάι ή ο καφές.\n9. Κράμπες στη μήτρα\nΜερικές γυναίκες βιώνουν ήπιους πόνους (κράμπες) στην μήτρα νωρίς στην εγκυμοσύνη.\n10. Αλλαγές διάθεσης\nΗ διάθεσή σας θα αλλάζει από τη μια στιγμή στην άλλη. Αυτό συμβαίνει στις περισσότερες γυναίκες κατά την περίοδο της εγκυμοσύνης τους.


Στην Κίνα ο Τσίπρας αναζητά ενίσχυση οικονομικής συνεργασίας και επενδύσεις | Plus: Πολιτική | gazzetta.gr\nΣάββατο, 02 Ιουλίου 2016 - 09:35\nΣτην Κίνα ο Τσίπρας αναζητά ενίσχυση οικονομικής συνεργασίας και επενδύσεις\nΣτρατηγική επιλογή η ενίσχυση των διμερών σχέσεων τονίζει σε δηλώσεις του ο πρωθυπουργός - Στο Πεκίνο έφτασε ξημερώματα Σαββάτου η κυβερνητική αποστολή - Συνοδεύεται από πλειάδα πολιτικων στελεχών και επιχειρηματιών\nΜετά από μία δύσκολη πολιτικά περίοδο και ακολουθώντας την πεπατημένη των προκατόχων του ο Αλέξης Τσίπρας αναζητά επενδύσεις και γενικότερα επέκταση και ενίσχυση των οικονομικών σχέσεων Ελλάδας - Κίνας που εφέτος συμπληρώνουν δέκα χρόνια από την στιγμή που εγκαινίασαν την Ολοκληρωμένη Στρατηγική Εταιρική Σχέση.\nΚατά την συνάντηση που θα έχει ο πρωθυπουργός με τον κινέζο ομόλογό του Λι Κεκιάνγκ θα υπογράψουν κοινή δήλωση με την οποία θα διακηρύσσουν την αναβάθμιση και επέκταση της Ολοκληρωμένης Στρατηγικής Εταιρικής Σχέσης μεταξύ των δύο χωρών.\nΌπως αναφέρει ο Αλέξης Τσίπρας σε συνέντευξή του στο πρακτορείο Xinhua -και αναδημοσιεύει το Αθηναϊκό Πρακτορείο Ειδήσεων- “βασιζόμενοι στις παραδοσιακά εξαιρετικές μας σχέσεις, θεωρούμε ως στρατηγική μας επιλογή, την ενίσχυση της διμερούς μας συνεργασίας, η οποία, από το 2006, διέπεται από τη Συνολική Στρατηγική Εταιρική Σχέση”.\nΔίνοντας το πλαίσιο της επίσκεψής του ο πρωθυπουργός αναφέρει ότι η επίσκεψή του στο Πεκίνο και στη Σαγκάη «σηματοδοτεί την κοινή βούληση Ελλάδας και Κίνας να πάμε ένα μεγάλο βήμα μπροστά με εφαλτήριο τη σημαντική συνεργασία μας στο λιμάνι του Πειραιά, στη βάση μίας νέας αμοιβαία επωφελούς συμφωνίας και την ολοκλήρωση του Έτους Ναυτιλιακής Συνεργασίας. Να γίνουμε πραγματικά στρατηγικοί εταίροι με αναβαθμισμένες εμπορικές και επενδυτικές σχέσεις σε σειρά τομέων, αλλά και να αναπτύξουμε ένα νέο επίπεδο πολιτικού διαλόγου σε μια πολύ κρίσιμη συγκυρία για τις διεθνείς και περιφερειακές εξελίξεις”. Ο κ. Τσίπρας σημειώνει ακόμη ότι “προσβλέπουμε σε αναβάθμιση του πολιτικού διαλόγου καθώς καίτοι Μεσόγειος και η Άπω Ανατολή βρίσκονται μακριά, γεωγραφικά, σε έναν παγκοσμιοποιημένο κόσμο, οι προκλήσεις που καλούμαστε να αντιμετωπίσουμε είναι πολλές φορές κοινές και ολοένα και πιο αλληλένδετες”.\nΑκολούθως και ενώ οι οικονομικές και εμπορικές σχέσεις βρίσκονται σε καλό επίπεδο, ότι η ελληνική κυβέρνηση στοχεύει ιδιαίτερα περαιτέρω αύξηση των ήδη σημαντικών εξαγωγών ελληνικών προϊόντων στη μεγάλη κινεζική αγορά- κυρίως στο αγροδιατροφικό τομέα- και στην υλοποίηση του ισχυρού ενδιαφέροντος των κινεζικών επιχειρήσεων για επενδύσεις στην Ελλάδα- κυρίως στον τομέα των μεταφορών και των υποδομών”. Ο πρωθυπουργός επαναφέρει και το παλαιότερο σχέδιο για απευθείας αεροπορική σύνδεση των δύο χωρών που θα ενισχύσει και τον τουρισμό.\nΣτο πλαίσιο της επίσκεψης θα υπογραφούν συμφωνίες συνεργασίας στον πολιτισμό, την εκπαίδευση, όπως και τις επενδύσεις και εξαγωγές.\nΗ πολυμελής κυβερνητική αποστολή βρίσκεται ήδη από σήμερα Σάββατο στο Πεκινό αν και το επίσημο πρόγραμμα αρχίζει την Δευτέρα.\nΟ πρωθυπουργός, συνοδεύεται από σειρά υπουργών μεταξύ των οποίων οι κ.κ. Γιώργος Σταθάκης, Όλγα Γεροβασίλη, Νίκος Κοτζιάς, Σία Αναγνωστοπούλου, Αριστείδης Μπαλτάς, την Περιφερειάρχη Αττικής Ρένα Δούρου και περίπου 40 επιχειρηματίες και εκπροσώπους θεσμικών φορέων.\nΦυσικά το πρόγραμμα του πρωθυπουργού έχει και όλο το τουριστικό πακέτο-όπως άλλωστε συνέβη και με τους προκατόχους του που επισκέφθηκαν την Κίνα- με επισκέψεις στο Σινικό Τείχος, την Κόκκινη Πλατεία, την Απαγορευμένη Πόλη κλπ.\nΤην περίπτωση του Αλμπέρτο Μποτία εξετάζει η Λεβάντε με τους Ισπανούς να κάνουν λόγο για σοβαρό ενδιαφέρον της ομάδας από την Βαλέ...


Type: Posts; Χρήστης: spcav; Keyword(s):\nΑναζήτηση: Search took 0.15 seconds.\nΘέμα: Ποιά ταινία μόλις είδατε;\nΌντως, παρα πολύ καλή.\nΑπό πάντα πολλά δεν στέλνονταν σε πολλές χώρες.\nΠιθανότατα άσχετο με το θέμα μας δλδ.\nΘέμα: [HDShop.GR] Aποσύρονται οι ταινίες σε μορφή δίσκου\nΣαφως υπαρχουν τεχνικοι περιρισμοί αλλά αυτό δεν ειναι το βασικό προβλημα.\nΑν ηθελαν πχ, ανετα θα εδιναν ασυμπίεστο ήχο (που ειναι και η μεγαλη διαφορα - τα περισσότερα mbps στην εικόνα δεν...\nΔεν καταλαβαινω τι εννοείς.\nΠροφανως ειναι το ιδιο (εφοσον προέρχεται απο το ιδιο δισκακι).\nΔεν ειπε κανεις το αντιθετο και δεν καταλαβα τι σχεση εχει με αυτα που συζητάμε.\nΣε αυτό εχεις...\nΘέμα: Υπάρχουν νέα UHD Bluray players?\nΚαλα, μην περνεις το τιτλο του νηματος (που προεκυψε από το τι ειπε ενα καταστημα στην Ελλαδα) τοις μετρητοις.\nΜια χαρα ζουν τα διασκάκια.\nΗ διαφορα δεν ειναι το .1 (αυτό ειναι το πιο ''ευκολο'').\nΜε απλά λόγια, το συμπιεσμένο ακούγεται στεγνό και (ναι), συμπιεσμένο.\nΑυτα συγκρίνοντας το ιδιο track σε ενα δισκακι, μια σε απλό DD...\nΘέμα: Ζευγάρι Budget Ηχείων Δαπέδου για metal μουσική & ταινίες\nΑν θες να ανοιξεις ντισκοτεκ, ειναι οτι πρεπει.\nΜα προτείνεις ενα ηχειο, το οποίο μόνο ουδέτερο ήχο δεν έχει (λεγοντας μάλιστα ότι ειναι μονόδρομος) επειδή εχει 2 8ιντσα (κατι που από μονο του δεν λεει τα παντα) και χαμηλη ευαισθησία\nΔιαφωνω (κάθετα :p) για την ισοστάθμιση.\nΕκτός του ότι δεν ειναι γι αυτή τη δουλειά (για να αλλάζεις τον χαρακτήρα του ηχείου), ενα απλο κουρεμα στα ψιλά δεν ειναι λυση (για πολλούς λόγους).\nΕλα βρε, σιγα το γομαρι...\nΜετα πας σε τοιχου: https://www.elac.com/series/debut-2-0/ow4-2/\nΑν παμε με την ισοστάθμιση να αλλαξουμε τον χαρακτήρα του ηχειου (ποσο δε μάλλον κατι τοσο...\nΘέμα: StarWars Ships\nRe: StarWars Ships\nΔεν είναι θέμα ομορφιάς / κατασκευής πλεξιγκλάς κλπ.\nΕίναι θέμα αισθητικής (και γενικής) προσέγγισης. Απλά, έχουμε διαφορετική 😉\nΈχω και πιο δύσκολα στο καθάρισμα (βλ. Φωτό) και αλλα πολύ πιο...\nΜικρός έφτιαχνα technic αλλά όχι φανατικά.\nΕίναι άλλη φάση από τον μοντελισμό (που κοιτάς λεπτομέρεια κλπ / αυτό το έκανα περισσότερο μικρός).\nΈχει τη χάρη του «κτισιματος» /...\nΚαι (όπως όλα) ειδικά τα Klipsh (επειδή αναφέρθηκαν) πρέπει να τα ακούσεις οπωσδήποτε (με τη δίκη σου μουσική), αν τύχει και τείνεις προς τα εκει (λόγω τεχνικών χαρακτηριστούν πχ), γιατί έχουν πολύ...\nΚαθαρά λόγω μπατζετ που τέθηκε παραπάνω (σαφώς, βέβαια και αξίζει η διαφορα τιμής των 6.2).\nΚαι εννοείται ότι παίζουν μια χαρά με ενισχυτή της κατηγορίας του 2700 (ποσο δε μάλλον όταν μιλάμε για...\nΚοιτα οπωσδήποτε και αυτά https://www.elac.com/series/debut-2-0/f5-2/\nΓια κοιτα καλύτερα:\nΑπό το σύνολο των 191, οι δασμοί είναι μόνο 29 (69-40 (40: ΦΠΑ στις 150 περίπου λίρες)).\nΌλα τα υπόλοιπα 162, είναι ΦΠΑ (40) και το χοντρό ποσο είναι τα...\nΟ Άγγλος ξεχνάει ότι ο ΦΠΑ που μπαίνει είναι προφανώς ο Ελληνικός (24%) και όχι ο Αγγλικός (20%).\nΕπίσης το ότι κάτι δεν έχει δασμούς, δεν σημαίνει ότι γλυτώσεις τα υπόλοιπα (σαφώς μικρότερα αλλά...\nFollowing του Νολαν.\nΣυμπαθητικό αλλά δεν ενθουσιάστηκα.\nΓια πρώτη δουλειά πάντως, σίγουρα πολύ ελπιδοφόρο (καλώς, όπως αποδείχτηκε).\nΘέμα: Shadow in the Cloud (2020)\nΔημοσκόπηση: Εμφάνιση μηνυμάτων\nΣιγα μη δω αυτη τη σαβουρα και μαλιστα σε WebDL.\nΑν βγει σε κανονικό δισκάκι και εχω φτασει σε επιπεδα μεγαλης απελπισίας, ισως (και αυτό πολυ χλωμό) :p\nΜονο γι αυτό εχει φαει θάψιμο, ε; :flipout:\nΣτο Kick-Ass (btw πολυ καλό) ηταν αποκαλυψη (και μικρη και γλυκια και badass και ολα)\nΜετα μας τα χαλασε (κυριως με τις επιλογές της σε...\nΘέμα: Soul [Pixar]\nΔημοσκόπηση: Re: Soul [Pixar]\nΔεν βρήκα μεγάλες διάφορες από τα τελευταία (μέτρια) Pixar γενικά.\nΜη σου πω ότι μου άρεσε περισσότερο από το Κοκο (το οποιο βρήκα φλύαρο).\nΝαι, το τελευταίο (δλδ, πριν 1 χρόνο ακριβώς το χα πάρει (το πιασα φέτος τις γιορτές) / δε νομίζω να έχει βγει άλλο από τότε).\nΤώρα κοιτάω για βάση τοίχου (υπό κλίση).\nΥΓ Κομπρεσερακι για...\nΜόλις το τελείωσα και είπα να το μοιραστώ με τους καμένους του νήματος 😋\nΝα σου πω ότι το σκέφτηκα αλλά βαριόμουν να κάνω edit; 😋\nΌλες οι ώρες είναι σε GMT +2. Η ώρα τώρα είναι 20:09.


«Ο Ιησούς από τη Ναζαρέτ»: Ο Τζεφιρέλι άφησε ώρες τον Ρόμπερτ Πάουελ στον σταυρό, με κουβέρτα και τσιγάρο | Documento\nΔιαβάζετε: «Ο ΙΗΣΟΥΣ ΑΠΟ ΤΗ ΝΑΖΑΡΕΤ»: Ο ΤΖΕΦΙΡΕΛΙ ΑΦΗΣΕ ΩΡΕΣ ΤΟΝ ΡΟΜΠΕΡΤ ΠΑΟΥΕΛ ΣΤΟΝ ΣΤΑΥΡΟ, ΜΕ ΚΟΥΒΕΡΤΑ ΚΑΙ ΤΣΙΓΑΡΟ\n«Ο Ιησούς από τη Ναζαρέτ»: Ο Τζεφιρέλι άφησε ώρες τον Ρόμπερτ Πάουελ στον σταυρό, με κουβέρτα και τσιγάρο\nΗ επική σειρά, «Ο Ιησούς από τη Ναζαρέτ», που έχει αποκτήσει πλέον παιδαγωγικό ρόλο για τα Πάθη του Χριστού ,γυριζόταν επί τέσσερα χρόνια στο Μαρόκο και την Τυνησία.\nΟ Ρόμπερτ Πάουελ δήλωσε αργότερα: «Όταν ήμουν στον σταυρό, έκανε τρομερό κρύο. Οπότε, από το να με κατεβάζουν και να με ξανανεβάζουν στον σταυρό, με άφησαν εκεί και μου έδωσαν μια κουβέρτα, παντόφλες και μου κρατούσαν ένα τσιγάρο. Βασικά, έκανε τόσο κρύο που θυμάμαι να μου κρατούν και κονιάκ»! Το 1975 ο Ρόμπερτ Πάουελ ήταν 31 ετών.


Χαμός! "Βουλιάζει" η Νάξος από κόσμο (video)\nΆφιξη Blue Star Delos (10-08-2016)\nΧωρίς προηγούμενο στην κυριολεξία είναι αυτό που συμβαίνει στη Νάξο φέτος το καλοκαίρι!\nΤο νησί της Αριάδνης "βουλιάζει" από κόσμο αφού έχει σπάσει κάθε ρεκόρ επισκεψιμότητας σύμφωνα με τα επίσημα στοιχεία του Λιμεναρχείου, που μιλούν για αφίξεις ρεκόρ τον Ιούλιο. Πιο συγκεκριμένα κατά το μήνα Ιούλιο οι αφίξεις επιβατών στο νησί, από όλα τα πλοία (πλην των επιβατών των Sea Jet), έφτασαν τις 99.020, αριθμός ρεκόρ στην ιστορία της Νάξου αν σκεφτεί κανείς ότι οι περισσότεροι τουρίστες που είχε δεχτεί το νησί ήταν το 2001 με 97.498 αφίξεις.\nΣε ότι αφορά τα αυτοκίνητα, τον Ιούλιο ταξίδεψαν για Νάξο 27% περισσότερα φορτηγά, 28% περισσότερα δίκυκλα και 48% (!!) περισσότερα ΙΧ από την αντίστοιχη περσινή περίοδο!\nΟ Αύγουστος σύμφωνα με όλες τις ενδείξεις είναι ακόμα πιο δυνατός τουριστικά μήνας για το νησί, αν σκεφτεί κανείς ότι ξενοδοχεία και ενοικιαζόμενα δωμάτια έχουν 100% πληρότητες και καθίσταται εξαιρετικά δύσκολο να βρει κάποιος κατάλυμα εκτός κι αν είναι τυχερός ...και υπάρξει κάποια ακύρωση.\nΜε 100% πληρότητες έρχονται και τα πλοία τις επόμενες ημέρες αφού η κίνηση αναμένεται να κορυφωθεί κατά το τριήμερο του Δεκαπενταύγουστου όπου η Νάξος σύμφωνα με την έρευνα της trivago.gr είναι ο τρίτος πανελλαδικά τουριστικός προορισμός.\nΑξίζει να σημειωθεί ότι στην αντίστοιχη περυσινή λίστα η Νάξος ήταν δέκατος πέμπτος προορισμός, ενώ στη δεκαπεντάδα υπήρχαν κι άλλα Κυκλαδονήσια, κάτι που δε συμβαίνει φέτος, αφού η Νάξος είναι το μοναδικό νησί που υπάρχει στη λίστα της trivago.gr για τους δημοφιλέστερους προορισμούς του Δεκαπενταύγουστου.


Παιδαγωγός για ένα παιδί ηλικίας 12 ετών, Λυκόβρυση, Αγγελίες εύρεσης εργασίας\nΠαιδαγωγός για ένα παιδί ηλικίας 12 ετών, Λυκόβρυση\nΓεια σας. Αναζητώ άμεσα νεαρή κυρία προς φύλαξη του 11χρονου γιου μου, να μας παρέχει μια μικρή βοήθεια στα μαθήματα, λίγη δημιουργική αποφόρτιση και να μπορεί 3 φορές την εβδομάδα να τον μεταφέρει στην αθλητική του δραστηριότητα (Πεύκη), χωρίς να χρειάζεται να παραμένει μαζί του . Κάτοικος Λυκόβρυσης, Πεύκης, Μεταμόρφωσης, Κηφισιάς. Αμοιβή 5 Ευρώ/ ώρα (έξτρα για μεταφορά παιδιού κατόπιν συνεννόησης).\nΔευτέρα 16:00-18:30, Τρίτη 18:00-18:45, Τετάρτη 16:00-17:00, Πέμπτη 17:45-18:30, Παρασκευή 16:18:00\nΥ.γ. Η δυνατότητα μετακίνησης του παιδιού δεν αποτελεί βασική προϋπόθεση για την συνεργασία μας.


Ζάχαρη και αλάτι: Πώς συντηρούν τις τροφές; | Περιοδικό CABARE - Cafe Bar Restaurant Magazine\nΠώς γίνεται ζάχαρη και αλάτι να συντηρούν τις τροφές, καθυστερώντας τη λήξη τους, και αναστέλλοντας την λειτουργία τόσων μικροοργανισμών;\nΟι μικροοργανισμοί , που καταστρέφουν τα τρόφιμα, απαιτούν νερό για να επιβιώσουν και να αναπτυχθούν, με αποτέλεσμα αν καταφέρει κανείς να τους αφυδατώσει, εμποδίζει την ανάπτυξή τους.\nΦυσικά, νερό περιέχουν τόσο τα τρόφιμα όσο και οι μικροοργανισμοί, ενώ η περιεκτικότητα τους σε νερό μπορεί να μειωθεί με την επαφή τους με ουσίες που απορροφούν το νερό μέσω της διαδικασίας της ώσμωσης.\nΤο αλάτι και η ζάχαρη είναι συνήθεις ουσίες που διαλύονται εύκολα στο νερό και έτσι χρησιμοποιούνται για την διατήρηση διαφόρων τροφίμων για κάποιο χρονικό διάστημα. Με λίγα λόγια, με τη χρήση ζάχαρης και αλατιού σκοτώνουν τα μικρόβια, αφού τα τελευταία δεν προσλαμβάνουν την ποσότητα νερού που χρειάζονται για να επιβιώσουν.\nΤο φαγητό χαλάει όταν κάποιοι μικροοργανισμοί αρχίζουν να αναπαράγονται και να δημιουργούν διάφορες ουσίες μέσω των μεταβολικών τους διεργασιών. Συχνά εμφανίζεται μούχλα ή υγρασία, ή μπορεί να μοιρίζει άσχημα, αλλά πολλές φορές τα αποτελέσματα δεν είναι ορατά.\nΤο αλάτι και η ζάχαρη είναι πολύ αποτελεσματικά όταν μάχονται τους μικροοργανισμούς. Γενικά, οι περισσότεροι μικροοργανισμοί δεν μπορούν να ανεχτούν συγκέντρωση αλατιού ή ζάχαρης μεγαλύτερης του 10%. Η μούχλα και οι ζυμομύκητες, ωστόσο, μπορεί να επιβιώσει και σε τέτοιες συγκεντρώσεις.\n1η δημοσίευση: 11 Σεπτεμβρίου, 2018\nΣτην Cookoovaya ο κρόκος ψήνεται στο αλάτι\n6 Τροφές για ...Μνήμη ελέφαντα!\nαλάτι, ζάχαρη, συμβουλές, ΣΥΜΒΟΥΛΕΣ ΜΑΓΕΙΡΙΚΗΣ, συνταγές, συνταγή, ώσμωση\n« Οργανώστε σωστά την αποθήκη σας\nΕντατικότατοι οι έλεγχοι στην Εστίαση για μάσκες και ωράριο »


Rugelach (ρούγκελαχ) , μπισκότα βουτύρου γεμιστά , σαν κρουασάν! | Sokolatomania Sokolatomania\nRugelach (ρούγκελαχ) , μπισκότα βουτύρου γεμιστά , σαν κρουασάν, από την Μπέττυ μας και το “Τaste of life by Betty”!\nΤα συνάντησα πριν πολύ καιρό κάπου στην αναζήτησή μου στο διαδίκτυο και μου άρεσαν πολύ…Είπα ότι θα τα φτιάξω μα το αμέλησα…Τα ξανασυνάντησα πάλι και πάλι σε τέσσερα διαφορετικά σημεία και διασταυρώνοντας τις συνταγές αντιλήφθηκα ότι πρόκειται για εξαιρετική πρόταση. Αυτή τη φορά δεν το αμέλησα , προχώρησα στην εκτέλεση της συνταγής και δεν έπεσα έξω. Έγιναν εξαιρετικά , σαν κρουασάν , εντυπωσιακά , εκρηκτικά!\n250 γρ τυρί μασκαρπόνε (παγωμένο)\n250 γρ. βούτυρο (παγωμένο) , κομμένο σε κομμάτια\n1 κρόκο αυγού παγωμένο κι ελαφρά χτυπημένο\n100 γρ, τριμμένη κουβερτούρα\n1 χούφτα τριμμένα καρύδια\n1 χούφτα ψιλοκομμένα αμύγδαλα\n2-3 κ.σ. μαρμελάδα βερύκοκο (ή άλλη της προτίμησής μας)\nΜπόλικη άχνη ζάχαρη (περίπου 1 κούπα) για το άνοιγμα των φύλλων και για το σερβίρισμα.\nΗ βασική μας φροντίδα είναι να έχουμε τα υλικά μας παγωμένα και να μην τα δουλέψουμε πολύ ώρα για να μην πέσει η θερμοκρασία τους . Ετσι θα πετύχουμε το σχηματισμό μια ζύμης σα σφολιάτα με στρώσεις (flaky pie crust).\nΤο ζύμωμα μπορεί να γίνει με το χέρι , με γρήγορες κινήσεις ή με την κουζινομηχανή , ανοιγοκλείνοντας 5-6 φορές το διακόπτη και όχι με συνεχόμενο χτύπημα.\nΡίχνουμε λοιπόν όλα τα υλικά για τη ζύμη μαζί στο μπολ και τα δουλεύουμε (με το χέρι ή στην κουζινομηχανή όπως είπαμε)ώστε να ενωθούν πρόχειρα και να “βουτυρωθεί” το αλεύρι. Αδειάζουμε το μίγμα που θα είναι σα χοντρά ψίχουλα πάνω στην επιφάνεια εργασίας , το συμπιέζουμε ώστε να σχηματιστεί μια μπάλα και το χωρίζουμε σε 4 ίσα μέρη. Παίρνουμε το κάθε μέρος , το πιέζουμε ώστε να σχηματιστεί ένας πρόχειρος πλατύς δίσκος και το τυλίγουμε με μεμβράνη. Επαναλαμβάνουμε την ίδια διαδικασία και με τα υπόλοιπα τρία μέρη και τοποθετούμε τους δίσκους αυτούς στο ψυγείο για 2-3 ώρες.\nΠασπαλίζουμε με μπόλικη άχνη ζάχαρη την επιφάνεια εργασίας και τοποθετούμε πάνω τον πρώτο δίσκο. Πασπαλίζουμε κι αυτόν με άχνη και με τη βοήθεια του πλάστη , με γρήγορες κινήσεις ώστε να παραμείνει παγωμένη η ζύμη , ανοίγουμε ένα φύλλο διαμέτρου 32 εκ. Σκορπίζουμε στην επιφάνεια τριμμένη κουβερτούρα με καρύδια , καστανή ζάχαρη και λίγη κανέλα και κόβουμε το δίσκο αυτό σε 12 τρίγωνα κομμάτια. Ρολλάρουμε το κάθε τρίγωνο ξεκινώντας από τη μεγάλη πλευρά και καταλήγοντας στη μικρή όπως ακριβώς στο κρουασάν. Επαναλαμβάνουμε μέχρι να ετοιμάσουμε όλα τα μπισκοτάκια του πρώτου δίσκου τα οποία αραδιάζουμε σε ταψί με λαδόκολλα. Συνεχίζουμε κατά τον ίδιο τρόπο με το δεύτερο δίσκο , στον οποίο μπορούμε να απλώσουμε 2-3 κ.σ. μαρμελάδα(δε χρειάζεται πολλή μαρμελάδα γιατί θα ξεχειλίσει) και να σκορπίσουμε ψιλοκομμένα αμύγδαλα. Ρολλάρουμε κατά τον ίδιο τρόπο και τα αραδιάζουμε κι αυτά στο ταψί . Συνεχίζουμε με τον τρίτο και τέταρτο δίσκο κατά τον ίδιο τρόπο βάζοντας τη γέμιση της προτίμησής μας. Ψήνουμε σε προθερμασμένο φούρνο , στους 180ο για 20-25 λεπτά μέχρι να ροδίσουν. Περιμένουμε να κρυώσουν , τα πασπαλίζουμε με άχνη ζάχαρη προαιρετικά και σερβίρουμε.\nΤις πηγές για την υπέροχη αυτή συνταγή θα βρείτε αν κάνετε κλικ\nκι εδώ: https://simplyhomecooked.com/apricot-walnut-rugelach/\nΜπισκότα Woopies Pie με κουβερτούρα ΙΟΝ και Nucrema, από τον Μιχάλη Σαράβα και το ionsweets.gr!


Ο ΧΑΦΙΕΣ: ΤΙ ΠΑΡΑΓΕΙ ΠΛΕΟΝ Η ΕΛΛΑΔΑ ΕΚΤΟΣ ΑΠΟ ΦΟΡΟΥΣ ΚΑΙ ΧΡΕΗ;;;\nΤΙ ΠΑΡΑΓΕΙ ΠΛΕΟΝ Η ΕΛΛΑΔΑ ΕΚΤΟΣ ΑΠΟ ΦΟΡΟΥΣ ΚΑΙ ΧΡΕΗ;;;\nΑυτό είναι το κατ' ευφημισμόν Πρόγραμμα Σταθερότητος της κυβέρνησης για πρωτογενή πλεονάσματα 5,5 δις ευρώ μέχρι το 2022, που αντιπροσωπεύουν 2,7% του ΑΕΠ!\nΔιαβάζοντας τις γαλαντομίες των δανειστών τα τελευταία 24ωρα προς την ελληνική κυβέρνηση αναρωτιέται κανείς αν οι «θεσμοί» είναι, όπως έλεγε ο μακαρίτης Τεγόπουλος, συνένοχοι ή βλάκες.\nΒλέποντας την κατάσταση της ευρωζώνης με προσοχή, μπορεί κανείς να συμπεράνει αβίαστα ότι είναι και τα δύο.\nΕπειδή, τόσες παροχές σε μια κυβέρνηση που δεν έχει ούτε γραμμή προγράμματος παραγωγής πλούτου, είναι κομμάτι σκάνδαλο.\nΜόνο που αυτά δεν θα παραχθούν από πλούτο που θα προστεθεί στον πλούτο της χώρας, αλλά από πλούτο που θα αφαιρεθεί από τον πλούτο της μεσαίας τάξης και των ασθενέστερων μέσω φόρων.\nΕπειδή, παράλληλα με το κατ' ευφημισμόν Πρόγραμμα Σταθερότητος, που υποδέχτηκαν ευμενώς οι δανειστές, δεν υπάρχει κανένα πρόγραμμα παραγωγής πλούτου.\nΔηλαδή, πρόγραμμα επενδύσεων ιδιωτικών ή δημόσιων.\nΑντιθέτως μάλιστα, οι δημόσιες επενδύσεις προβλέπεται να μειωθούν ακόμα περισσότερο, χωρίς τη θέση τους να πάρουν ιδιωτικές σε κανέναν τομέα.\nΣτα φανερά τουλάχιστον.\nΕπιπλέον, το Πρόγραμμα προβλέπει παραπέρα συρρίκνωση των επενδύσεων σε Υγεία και Παιδεία.\nΓια τους άπειρους, οι χώρες με παραγωγικά μοντέλα στηρίζονται στις υψηλές επενδύσεις στην Παιδεία, από την οποία αντλούν τους παραγωγούς του επόμενου πλούτου.\nΑντί για παραγωγή πλούτου στη χώρα, στο Πρόγραμμα, που κατέθεσε η κυβέρνηση στους δανειστές, πληροφορεί ότι το υπερπλεόνασμα θα χρησιμοποιηθεί για προστασία των πιο ευάλωτων.\nΛέγε με επιδόματα.\nΕίτε σε προχριστουγενιάτικες ελεημοσύνες, είτε σε ψηφοθηρικές παροχές σε επιλεγμένες εργασιακές συντεχνίες.\nΌ,τι ξέρει να κάνει το κακέκτυπο του σοβιετικού μοντέλου.\nΚαι οι δανειστές ούτε που ανησυχούν ότι έτσι, μια ωραία μέρα θα αναγκαστούν να ξαναβάλουν το χέρι στην τσέπη για να δανείσουν την ελληνική οικονομία με ένα νέο μνημόνιο… Σταθερότητας, με το οποίο θα φεσώσουν τους πολίτες της ευρωζώνης.\nΔιότι οι ίδιοι, ως πολιτικά φυσικά πρόσωπα, δεν πρόκειται να πληρώσουν δεκάρα.\nΚαι σ αυτό μοιάζουν σαν δυό σταγόνες νερό με τα εδώ φυσικά πολιτικά πρόσωπα.\nΕίναι τόσο ενθουσιώδεις μάλιστα οι δανειστές που, από τη μεγάλη διαφορά στην πρόοδο της ελληνικής οικονομίας μεταξύ πέρυσι και φέτος , αποφάσισαν να επιστρέψουν και τα 670 εκ ευρώ κέρδη από το τζογάρισμα των ελληνικών ομολόγων που έκαναν εδώ και μερικά χρόνια.\nΤα οποία γίνονται ένα δις ευρώ, μαζί με τα 329 εκ ευρώ από τα επιτόκια που είχε πληρώσει η Ελλάδα και το χάρισμα της αύξησης σε μέρος του δανείου του ευρωπαϊκού μηχανισμού στήριξης.\nΤαυτόχρονα, από τον ενθουσιασμό τους για την πρόοδο της ελληνικής οικονομίας, που μόνο οι Έλληνες, οι αριθμοί και η κοινή λογική δεν τη βλέπουν, οι δανειστές έδωσαν ασμένως την άδεια για πρόωρη αποπληρωμή μέρους του ακριβού δανείου του ΔΝΤ από την ελληνική κυβέρνηση, αφού κάνουν νέα ανάλυση της βιωσιμότητας του ελληνικού χρέους!\nΑφού δηλαδή δουλέψουν πάλι όλο τον κόσμο για ένα χρέος που δεν είναι βιώσιμο στον αιώνα τον άπαντα, αλλά που πρέπει να παρουσιαστεί ως τέτοιο για να εισπράττουν στο διηνεκές το ενοίκιο επί του ελληνικού πλούτου από τους Έλληνες πολίτες.\nΚαι θα πει ο ανυποψίαστος «καλά, δε χαίρεσαι με τόσα καλά νέα»;\nΌχι, δε χαίρομαι.\nΓιατί εγώ μετράω τι παράγει η χώρα για να ξεχρεώνει.\nΤι παράγει για να πλουτίζει.\nΚαι βλέπω ότι παράγει ό,τι και εδώ και χρόνια :\nΧρέη και φόρους.\nΧωρίς κανένα παραγωγικό πρόγραμμα.\nΜε ρουσφέτια, ταξίματα και διαπλεκόμενους κρατικοδίαιτους επιχειρηματίες.\nΚαι με πλούσιους που υποφορολογούνται, και το μισό πληθυσμό να φοροδιαφεύγει.\nΑυτά είναι τα πραγματικά περιστατικά.\nΚαι εδώ μπαίνει το ερώτημα: οι δανειστές είναι συνένοχοι ή βλάκες;.\nΚαι η απάντηση είναι σαφής.\nΓιατί κάνουν με την Ελλάδα ακριβώς ό,τι κάνει η κυβέρνηση με τους Έλληνες.\nΝοιάζονται μόνο πώς θα πάρουν από τους φόρους τα δανεικά αύριο, χωρίς να νοιάζονται πώς θα τα πάρουν και μεθαύριο.\nΛειτουργούν σαν τοκογλύφοι και όχι σαν συμμέτοχοι σε μια ευρωπαϊκή οικογένεια.\nΑκριβώς όπως η κυβέρνηση λειτουργεί σαν κόμμα νομής της εξουσίας και όχι σαν υπηρέτης του δημοσίου συμφέροντος.\nΑν το καλοδείς, η Ελλάδα βρίσκεται ανάμεσα σε δύο Τσίπρες.\nΈναν εσωτερικού και έναν εξωτερικού.